title: Otto Fredrik Wetterhoff

text: Wetterhoff julkaisi Ruotsin Sotatieteellisen akatemian toimituksissa kirjoitukset "Förslag till bättre proviantering af de finska trupperna" (1797) ja "Om Karelens eller östrä gränsens försvar" (1804). Jälkimmäisessä hän muun muassa ehdotti, että talonpoikia käytettäisiin nostoväen päällystönä. Vuonna 1807 häneltä ilmestyi palkittu kirjoitus "Tankar om Tavastelands upphjälpande genom fabriker och manufakturer" Suomen Talousseuran julkaisussa. Siinä Wetterhoff ehdotti, että Asikkalan Vääksyyn perustettaisiin kaupunki ja että Päijänne-järven pintaa laskettaisiin.


title: Otto Fredrik Wetterhoff

text: Wetterhoffin puoliso vuodesta 1794 oli Sofia Furuhjelm (k. 1835).


title: Inkayacu

text: Inkayacu on sukupuuttoon kuollut pingviinilintujen suku. Suvun ainoa laji, Inkayacu paracasensis, eli Perussa eoseeni-epookin lopulla, noin 36 miljoonaa vuotta sitten. Se oli kaksi kertaa keisaripingviiniä suurempi, sen pituus oli yli 1,50 metriä ja paino yli 60 kiloa. Elektronimikroskoopilla tutkijat havaitsivat suurimman eron "Inkayacun" höyhenten pigmenteissä: Ne olivat jäykkiä ja punaruskeita.


title: Muonion lukio

text: Muonion lukio on Muonion kunnassa toimiva vuonna 1974 perustettu lukio.


title: Muonion lukio

text:
Lukio toimi pitkään tiloissa, jotka ovat nykyisin Muonion pääkirjaston käytössä.
Vuonna 1994 lukio muutti uusiin tiloihin ammattioppilaitoksen yhteyteen.
Opiskelijamäärä on lukiossa noin 60. Heistä osa suorittaa yhdistelmäopintoja.


title: Muonion lukio

text: Muonion lukion rehtorina toimii Kyllikki Kurki.


title: Muonion lukio

text: Ammatti- ja lukio-opintojen yhdistäminen


title: Muonion lukio

text: Yhdistelmäopiskelija suorittaa ammatillisen tutkinnon Ammattiopisto Lappian auto-, sähkö-, rakennus- tai ravintola-alalla. Ylioppilastutkinnon saamisen edellytyksenä on ammatillisen tutkinnon suorittaminen. Ammatti- ja lukio-opintoja tehdään rinnakkain molemmissa oppilaitoksissa. Yhdistelmäopintojen suorittaminen kestää yleensä neljä vuotta. Usein neljäs vuosi painottuu lukiossa opiskeluun ja ylioppilaskirjoituksiin. Syksyllä 2011 aloittaneet yhdistelmäopiskelijat saivat käyttöönsä henkilökohtaisen tietokoneen.


title: Muonion lukio

text: Kaikki ne yhdistelmäopiskelijat, jotka ovat suorittaneet lukion oppimäärän valitsemissaan pakollisissa kirjoitusaineissa, ovat myös kirjoittaneet ylioppilaiksi.


title: Muonion lukio

text: Hiihtolajien urheilijoille Muonion lukiossa ja Ammattiopisto Lappiassa toimii yhteinen hiihtovalmennusryhmä Ski College. Opiskelijoille laaditaan henkilökohtainen harjoittelu- ja opintosuunnitelma. Hiihtovalmennus on osa koulukohtaista kurssitarjontaa. Harjoittelua, leirejä sekä kilpailumatkoja ohjaa oppilaitoksen päätoiminen hiihtovalmentaja.


title: Muonion lukio

text: Muoniossa on hiihtovalmennusryhmälle erinomaiset harjoittelumaastot Olostunturin maastohiihtokeskuksessa. Muiden oppilaitosten opiskelijoilla on mahdollisuus opintojaksojen ja yksittäisten kurssien suorittamiseen. Opetuksesta, ruokailusta ja asumisesta peritään tällöin kohtuullinen korvaus. Vierailevat opiskelijat voivat harjoitella Ski Collegen mukana. Hakeutuminen lyhyemmille opintojaksoille tapahtuu ottamalla yhteyttä oppilaitoksen opinto-ohjaajaan.Muonion lukion lähimmät naapurilukiot ovat Enontekiön, Kittilän ja Kolarin lukiot.


title: Micro-Star International

text: Micro-Star International (MSI) on taiwanilainen elektroniikkayritys, joka on yksi maailman suurimmista PC-tietokoneiden emolevyjen ja näytönohjainten valmistajista.


title: Micro-Star International

text: MSI:n pääkonttori sijaitsee New Taipei Cityssä, Taiwanissa.


title: Micro-Star International

text: MSI valmistaa näytönohjaimia sekä AMD:n että NVidian grafiikkasuorittimilla.


title: The Electric Prunes

text: The Electric Prunes oli yhdysvaltalainen psykedeelistä rockia soittanut yhtye, joka saavutti kansainvälistä huomiota 1960-luvun lopulla. Yhtye perustettiin 1965 San Fernando Valleyssa, Los Angelesissa, Kaliforniassa. Yhtye lopetti vuonna 1970 mutta teki comebackin vuosiksi 1999–2011. Jäsenet olivat: James Lowe, Ken Williams, Steve Kara, Jay Dean, Walter Garces.


title: Iga

text: Iga voi tarkoittaa seuraavia:


title: Something for the Pain

text: Something for the Pain on yhdysvaltalaisen hard rock -yhtye Bon Jovin kappale. Se on toinen raita yhtyeen vuonna 1995 julkaistulla "These Days" -studioalbumilla, ja se julkaistiin singlenä 14. syyskuuta 1995.


title: Something for the Pain

text: Kappaletta soitettiin tiuhaan tahtiin yhtyeen "These Days Tour" -maailmankiertueella, mutta kuten monet muut albumin kappaleet, myös ”Something for the Pain” on kiertueen jälkeen ollut ohjelmistossa harvemmin. Kappale palasi kuitenkin yllättäen settilistaan vuoden 2010 "The Circle Tour" -maailmankiertueella, jossa sitä esitettiin lähinnä akustisena versiointina.


title: Something for the Pain

text: Yhtyeen kitaristi Richie Sambora laulaa kappaleessa yhden säkeen päävokaalit, ja se on näin ollen hänen ainoa laulusuorituksensa yhtyeen päävokalistina. Muun kappaleen laulaa yhtyeen laulaja Jon Bon Jovi. Kappaleesta kuvattiin myös musiikkivideo, jossa teini-ikäinen poika menee musiikkiliikkeeseen kuuntelemaan uusia musiikkinäytteitä. Näytöllä pyörivässä musiikkivideossa yhtyeen jäsenet esittävät kappaletta, ja muut henkilöt ovat laulavinaan sitä eri ympäristöissä. Video päättyy, kun poika varastaa kopion "These Days" -albumista.


title: Juhana Luxemburgilainen

text: Juhana I ”Sokea” (Luxemburgissa: Jang de Blannen, Saksassa: Johann der Blinde von Luxemburg, Tšekissä: Jan Lucembursky) (10. elokuuta 1296 Luxemburg – 26. elokuuta 1346 taistelukentällä lähellä Crécy-en-Ponthienia) oli Böömin kuningas 1310–1346. Juhana Luxemburgilainen oli Luxemburgin kreivi vuodesta 1309 ja Böömin kuningas vuodesta 1310. Hänellä oli titulatuurissaan myös Puolan kuninkaan arvonimi. Hän oli Pyhän saksalais-roomalaisen keisarikunnan hallitsija Henrik VII Luxemburgilaisen ja hänen vaimonsa Margaret Brabantilaisen vanhin poika. Juhana tunnetaan hyvin siitä, että hän kuoli englantilaisten jousimiesten nuoliin Crécyn taistelussa 1346 oltuaan sitä ennen jo vuosikymmenen sokeana. ”Älköön koskaan Böömin kuningas paetko taistelusta”, hänen kerrotaan sanoneen ennen kuolemaansa.


title: Juhana Luxemburgilainen

text: Juhanan lisänimi ”Sokea” johtuu siitä, että hän noin nelikymppisenä menetti näkönsä silmätulehduksen vuoksi. Edes kuuluisan lääkärin Guy de Chauliacin hoito ei häntä parantanut.


title: Juhana Luxemburgilainen

text: Juhana oli koulutukseltaan ranskalainen, sillä hän kävi koulunsa Pariisissa, mutta poliittisesti hän vihkiytyi enemmänkin Saksaan. Vuonna 1310 hänen isänsä järjesti avioliiton Böömiä hallitsevaan Přemyslid-dynastiaan kuuluvan Elisabethin kanssa. 14-vuotias morsian oli edesmenneen Böömin kuningas tytär. Saatuaan tukea Henrik Kärnteniläiseltä Juhana valittiin Böömin kuninkaaksi ja hän tuli siten sekä yhdeksi seitsemästä prinssiehdokkaasta Pyhään saksalais-roomalaiseen keisarikuntaan että Puolan ja Unkarin kruunun tavoittelijaksi. Juhanan yritykset tulla isänsä Henrik VII:nnen seuraajaksi keisarina kaatuivat, kun tehtävään valittiin Ludvig IV Wittelsbachilainen 1314.


title: Juhana Luxemburgilainen

text: Juhana ei ollut pidetty tšekkiaateliston parissa. Häntä pidettiin ”vieraana kuninkaana”. Ehkä juuri tämä sai hänet luopumaan Böömin aktiivisesta hallitsemista ja keskittymään enemmänkin matkusteluun, minkä lisäksi hän vietti paljon aikaa syntymämaassaan Luxemburgissa ja Ranskan hovissa. Hän matkusti Sleesiaan, Puolaan, Liettuaan, Tiroliin, Pohjois-Italiaan ja paavin Avignoniin. Matkat liittyivät osaksi ajan valtataisteluihin ja tuettuaan Saksalaista ritarikuntaa tämän Puolaa vastaan käydyissä sodissa 1326–1332 hän sai Władysław I:n seuraajan kuningas Kasimir III ”Suuren” maksamaan hänelle merkittävän rahasumman vastikkeeksi siitä, että hän luopui vaateestaan Puolan kruunuun.


title: Juhana Luxemburgilainen

text: Satavuotisen sodan puhjetessa 1337 Juhana liittoutui Ranskan kuninkaan Filip VI:n kanssa. Tämä tekee ymmärrettäväksi sen, että Juhana toimi Languedocin kuvernöörinä ajanjaksolla 30.11.1338 – marraskuu 1340. Hän kuoli juuri 50 täytettyään Crécyn taistelussa osana ranskalaisarmeijaa englantilaisten jousimiesten nuoliin.


title: Muistoja lapsuudenkodista

text: Muistoja lapsuudenkodista on Helka Hynnisen albumi vuodelta 1999. Kappleet on sanoittanut Helka Hynninen, säveltänyt Veikko Laiho ja sovittanut Pentti Lasanen.


title: Scott Kelby

text: Scott Kelby (s. 1960) on yhdysvaltalainen valokuvaaja ja tietokirjailija. Hän on "Photshop User" -lehden päätoimittaja. Hän on myös "Layer"-lehden päätoimittaja ja juontaa "Photoshop User TV" -ohjelmaa.


title: Kaisa & Kumppanit

text: Kaisa & Kumppanit oli suomalainen humppayhtye, jonka keulakuvana ja laulajana oli Kaisa Saari. Yhtyeen kotipaikka oli Huittinen, jossa yhtye oli perustettu Kaisa Saaren ja miehensä Pauli Saaren johdolla. Yhtye esiintyi vuosina 1971–1991 ja julkaisi vuodesta 1980 alkaen kaikkiaan kymmenen albumia.


title: Jumppapallo

text: Jumppapallo (myös fitnesspallo tai fitball) on ilmalla täytetty, pehmeä kuntoiluväline. Se on halkaisijaltaan yleensä noin 55–75 senttimetriä. Jumppapalloa voi käyttää monenlaisiin harjoituksiin, mutta se soveltuu erityisesti keskivartalon vahvistamiseen, sillä epävakaan pallon päällä istuminen tai makaaminen vaatii keskivartalolihasten käyttöä. Jumppapallon kehitti vuonna 1963 nimellä "Swiss Ball" italialainen Aquilino Casani.


title: Jumppapallo

text: Jumppapalloa voi käyttää myös tuolina, mutta sen hyöty siinä käytössä on kiistanalainen. Jumppapalloa käytetään joskus myös raskauden ja synnytyksen apuna.


title: Suleimanin moskeija

text: Suleimanin moskeija (turk. "Süleymaniye Camii") on moskeija Istanbulissa. Moskeijan rakennustyöt aloitettiin vuonna 1550 ja se valmistui vuonna 1558. Suleimanin moskeija on Istanbulin toiseksi suurin moskeija ja yksi kaupungin tunnetuimmista nähtävyyksistä. Moskeija on nimetty Osmanien valtakunnan sulttaanin Suleiman Suuren mukaan. Moskeijan ja sitä ympäröivät rakennukset suunnitteli sulttaanin kuuluisin arkkitehti Mimar Sinan, joka on haudattu moskeijan puutarhaan.


title: Suleimanin moskeija

text: Moskeijan rakennustyyli on saanut vaikutteita bysanttilaisista basilikoista, etenkin Hagia Sofiasta. Siihen kuuluu neljä minareettia joita kiertää kymmenen parveketta.


title: Suleimanin moskeija

text: Moskeijan yhteyteen rakennettiin monipuolinen palvelukeskus: dervissiluostari, vierashuoneita, keittiö, leipomo, köyhien ruokala, sairaala, lääketieteellinen koulu ja karavaaniseralji.


title: Suleimanin moskeija

text: Monet sen osista ovat edelleen käytössä. Pääsisäänkäynnin oikealla puolella on hautasumaa, jossa sijaitsevat Suleimanin ja hänen vaimonsa Roxelanan hautakammiot. Hautausmaalle on haudattu muitakin Suleimanin perheenjäseniä ja myöhempiä sulttaaneita.


title: Suleimanin moskeija

text: Moskeija vahingoittui tulipalossa vuonna 1660, ja korjaustöissä se muuttui enemmän barokkityyliseksi. Ensimmäisen maailmanosdan aikana moskeijan pihalla säilytetyt ammukset aiheuttivat toisen tulipalon, ja sen jäljiltä moskeija korjattiin vasta vuonna 1956.


title: Chutney

text: Chutney on hillomainen ruoanlisäke, jotka käytetään intialaisten ruokien kanssa. Tyypillinen chutney koostuu kokoonkeitetyistä hedelmistä, yleensä mangosta, lisänä sokeria, mausteita ja etikkaa.


title: Chutney

text: Intiassa chutney valmistetaan usein tuoreista aineksista, ja pohjana käytetään vihanneksia tai hedelmiä, eikä siinä välttämättä ole sokeria. Esimerkki on minttuchutney ("mynta-chutney").


title: Elitkampen

text: Elitkampen on vuosittain Tukholmassa Solvallan raviradalla järjestettävä pohjoismaisten kylmäveristen ravihevosten suurkilpailu. Elitkampen juostaan toukokuun lopulla Elitloppet-viikonlopun yhteydessä.


title: Elitkampen

text: Kilpailu perustettiin vuonna 1986. Tarkoituksena oli luoda kylmäverisille lämminveristen Elitloppetin tapainen arvostettu suurkilpailu.


title: Elitkampen

text: Elitkampenia ovat monesti hallinneet ylivoimaiset hevoset, kuten Järvsöfaks, Viesker ja alkuaikoina norjalainen Alm Svarten. Ne ovat latistaneet kilpailun urheilullista mielenkiintoa, koska tasaista kamppailua voitosta ei useana vuotena ole nähty.


title: Elitkampen

text: Elitkampenin ykköspalkinto on nykyään 300 000 ruotsin kruunua.


title: 2-klooribentsoehappo

text: 2-klooribentsoehappo eli o-klooribentsoehappo (CHClO) on karboksyylihappo ja bentsoehapon johdannainen. Yhdistettä käytetään orgaanisessa synteesissä. 2-Klooribentsoehappo on 3- ja 4-klooribentsoehappojen isomeeri.


title: 2-klooribentsoehappo

text: 2-Klooribentsoehappo on huoneenlämpötilassa valkoista tai hieman kellertävää kiinteää ainetta, joka liukenee hieman kylmään veteen ja paremmin kuumaan veteen. 2-Klooribentsoehappo on klooribentsoehappoisomeereistä happamuudeltaan vahvin ja sen happovakion arvo on 1,2·10.


title: 2-klooribentsoehappo

text: 2-Klooribentsoehappoa voidaan valmistaa o-klooritolueenia klooraamalla, jolloin muodostuu α,α,α,2-tetraklooritolueenia eli 1-kloori-2-(trikloorimetyyli)bentseeniä. Tämän yhdisteen hydrolyysin seurauksena saadaan 2-klooribentsoehappoa. Toinen synteesitapa on o-klooritolueenin hapetus hapen avulla.


title: 2-klooribentsoehappo

text: 2-Klooribentsoehappoa käytetään säilymistä parantavana aineosana eräissä lakoissa ja maaleissa. Lisäksi sitä käytetään valmistettaessa muita yhdisteitä kuten makeutusaineita, väriaineita, lääkkeitä ja fungisideja. Esimerkiksi ammoniakkikäsittelyn tuloksena muodostuu antraniilihappoa.


title: Electra Heart

text: Electra Heart on Marina and the Diamondsin toinen studioalbumi. Albumi on julkaistu vuonna 2012. Albumi debytoi Britannian albumilistan ykköspaikalla.Bonuskappaleet


title: Erämaa (albumi)

text: Erämaa on Tuure Kilpeläisen viides studioalbumi. Se julkaistiin 12. syyskuuta 2011. Albumi myi kultaa marraskuussa 2011. Edelliseltä Valon pisaroita-levyltä poiketen kansikuvaan on nyt koko yhtye päässyt mukaan. Lisäksi yhtyeen jäsenet ovat tulleet Tuurelle tutuksi. Levyllä on vaikutteita rockista, iskelmästä, reggaesta ja lattarimusiikista.


title: Erämaa (albumi)

text: Suurin osa kappaleista on Tuure Kilpeläisen säveltämiä ja sanoittamia. Lisäksi Ajatuksen voima-kappaleen Tuure on tehnyt yhdessä Jarno Karjalaisen ja Aarne Riikosen kanssa, Tämä tie-kappaleen sanoitus on Tuure Kilpeläisen ja Inderjit Khalsan käsialaa ja Uskoton-kappaleen sävellys on Tuuren, Jarnon ja Rockan käsialaa. Sairasloma-kappaleen tekemiseen ovat Tuuren lisäksi osallistuneet Jarno, Rocka, Jiri ja Aarne.


title: Somonot

text: Somonot ovat bambaroille läheistä sukua oleva kalastajaryhmä Nigerjoen varsilla Malissa ja Guineassa. Heitä arvioidaan olevan noin 15 000 henkeä.


title: Somonot

text: Somonot elävät Nigerin keskijuoksulla Bamakon ja Macinan välillä, Banijoen varrella sekä Nigerin yläjuoksulla aina Kouroussan alueelle saakka. Keskijuoksun järvi- ja suoalueen bozoihin verrattuna somonoja voidaan pitää pikemminkin bambaroihin kuuluvana ammattiryhmänä kuin erillisena kansana. Paikoitellen somonot ja bozot ovat sekoittuneet keskenään. Ryhmän on katsottu muodostuneen 1600–1800-luvuilla Segun valtiossa.


title: Ferdinand Verbiest

text: Ferdinand Verbiest (9. lokakuuta 1623 – 28. tammikuuta 1688) oli flaamilainen jesuiittalähetyssaarnaaja Kiinassa Qing-dynastian aikana. Verbiest tunnetaan myös kiinalaisella nimellä "Nan Huairen". Hän toimi myös diplomaattina, kartanpiirtäjänä ja kääntäjänä laajan kielitaitonsa ansiosta.


title: Gourma-Rharousin piiri

text: Gourma-Rharousin piiri () on paikallishalintoalue Timbuktun alueella Malissa. Sen hallinnollinen keskus on Rharous. Piirin pinta-ala on 45 000 neliökilometriä. Asukkaita on 111 000 henkeä (vuonna 2009, väestönlaskenta).


title: Gourma-Rharousin piiri

text: Gourma-Rharousin piiri muodosta 9,0 % Timbuktun alueen pinta-alasta. Se rajoittuu lännessä Timbuktun alueen Niafunkén ja Dirén piireihin, pohjoisessa Timbuktun ja Gaon alueen Bouremin piireihin, idässä Gaon piiriin sekä etelässä Moptin alueen Douentzan piiriin ja Burkina Fasoon.


title: Gourma-Rharousin piiri

text: Seutu kuuluu Sahelin vyöhykkeeseen. Vuotuinen sademäärä on 200–400 millimetriä. Luonnonalueita ovat Nigerjoen laakso pohjoisessa, Nigerin tulvajärvien alue ja Gourma. Seudulla sijaitsee norsujen suojelualue.


title: Gourma-Rharousin piiri

text: Timbuktun alueen perustamiseen saakka vuonna 1977 Gourma-Rharousin piiri oli osa Gaon aluetta. Piiriin kuuluu 9 maalaiskuntaa: Bambara Maoudé, Banikane, Gossi, Hamzakoma, Haribomo, Inadiatafane, Ouinerden, Rharous ja Séréré. Kyliä on 44 ja nomadiryhmiä 173.


title: Gourma-Rharousin piiri

text: Asukkaat ovat etupäässä tuaregeja, fulbeja, songhaita, bozoja ja maureja.


title: Gourma-Rharousin piiri

text: Tärkein liikenneväylä on Sévarén ja Gaon välinen maantie RN16. Piirin sisäistä tieverkkoa ei ole käytännössä lainkaan.


title: Gourma-Rharousin piiri

text: Paikallisia elinkeinoja ovat maanviljely, karjanhoito, kaupankäynti, käsityöammatit ja kalastus. Tärkeimmät viljelykasvit ovat riisi, hirssi, durra, lehmänpapu ja vihannekset. Kotieläimiä ovat naudat, lampaat, vuohet, aasit, kamelit, hevoset ja siipikarja.


title: Gourma-Rharousin piiri

text: Piirissä ei ole keskikouluja tai ammattikouluja. Terveyspalvelut käsittävät poliklinikan, lääkärinvastaanoton, varuskuntasairaalan ja 16 kunnallista terveyskeskusta (vuonna 2011). Puhtaan juomaveden piirissä on 57 % väestöstä. Sähköverkkoa ei ole.


title: Lähiradio

text: Lähiradio (myös Helsingin Lähiradio) on pääkaupunkiseudulla toimiva, Kansan Radioliiton omistama, epäkaupallinen yhteisöradioasema. Asema sai radiotoiminnan mahdollistavan toimiluvan vuonna 1987 ja aloitti toimintansa 4. tammikuuta 1988. Alkuvuosien toimilupa oli epäkaupallinen, mutta valtioneuvoston toimesta se muuttui 90-luvulla "kaupalliseksi toimiluvaksi". Lähiradio on kuitenkin jatkanut toimintaansa ei-kaupallisena. Asema lähettää eri yhteisöjen sille toimittamia ohjelmia sekä omatuotantoista sisältöä. Suurin osa Lähiradion varoista tulee asemalta ohjelma-aikaa hankkivilta järjestöiltä. Kanavan lähetystaajuus on 100,3 MHz.Lähiradio on yksi vanhimmista edelleen toimivista radioasemista Suomessa. Lähiradio lähettää säännöllisesti ohjelmia noin 10 eri kielellä, mm. kurdiksi, venäjäksi, somaliksi, kiinaksi, espanjaksi, arabiaksi, farsiksi sekä englanniksi. Päätoimintakielenä on suomi.Lähiradion ohjelmia ovat mm. Viihteellä, Cuba Libre, Hyvät Naiset Ja Herrat, Pasi Viheraho!, Slangiradio, Kallio By Night, Sporttitunti, Kaupunginosaradio, Rytmi & Sielu, Anarkistinen Teehetki, Jazz & Etnoset, HALOO ! ! !, Café Tallinn.


title: Johanna Freundlich

text: Johanna Rebecca Freundlich (s. 16. syyskuuta 1977 Helsinki) on suomalainen teatteriohjaaja ja käsikirjoittaja. Hän on opiskellut ohjaajantyötä paitsi Teatterikorkeakoulussa myös New Yorkin yliopiston "Tisch School of the Arts" -koulussa. Lisäksi hän on opiskellut Helsingin yliopistossa kieliä ja kirjallisuutta.


title: Johanna Freundlich

text: Freundlich on ohjannut sekä näytelmiä että oopperaa. Hänen Tampereen teatterikesän ohjelmistoon vuonna 2011 ohjaamansa Tony Kushnerin näytelmä "Angels in America" sai Vivica Bandlerin perustaman "Vivicas vänner – Vivican ystävät" -säätiön Ester-palkinnon.


title: Rharous

text: Rharous (myös "Gourma-Rharous") on maalaiskunta, sen keskuskylä sekä Gourma-Rharousin piirin hallinnollinen keskus Timbuktun alueella Malissa. Se sijaitsee Nigerjoen varrella 150 kilometriä Timbuktusta itään. Kunnassa on 26 100 asukasta (vuonna 2009).


title: Rharous

text: Rharousin kunnan pinta-ala on 7 000 neliökilometriä. Se rajoittuu idässä Gourma-Rharousin piirin Banikanen, etelässä Ouinerdenin ja Hamzakoman sekä lännessä Sérérén kuntiin ja pohjoisessa Timbuktun piiriin. Seutu kuuluu aavikoitumisesta kärsivään Sahelin vyöhykkeeseen.


title: Rharous

text: Kuntaan kuuluu 13 kylää ja 16 paimentolaisryhmää. Asukkaat ovat songhaita, tuaregeja, arabeja, fulbeja ja bozoja. Tärkeimmät kielet ovat tamašek ja songhai. Vallitseva uskonto on islam.


title: Rharous

text: Seudun pääelinkeinot ovat maanviljely Nigerjoen varrella sekä paimentolaisuuteen perustuva karjanhoito sisämaan Gourman alueella. Tärkein viljelykasvi on riisi. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja.


title: Rharous

text: Kunnassa on kuusi koulua ja seitsemän lukutaitokeskusta. Koulut tavoittavat 61,2 % ikäluokasta (vuonna 2003). Rharousissa on terveyskeskus ja Bengelissä terveysasema.


title: Rharous

text: Nähtävyyksiä ovat Nigerjoen virtahevot, Bornan luolat kalliopiirroksineen ja piirtokirjoituksineen sekä Dakar-rallin aikana helikopterionnettomuudessa kuolleiden Thierry Sabinen ja Daniel Balavoinen muistomerkki sisämaassa. Matkailua alueelle ei juurikaan ole.


title: Ber

text: Ber on maalaiskunta ja sen keskuskylä Timbuktun alueen Timbuktun piirissä Malissa. Se sijaitsee Nigerjoen pohjoispuolella noin 50 kilometriä Timbuktusta itään. Kunnassa on 19 500 asukasta (vuonna 2009).


title: Ber

text: Berin kunta rajoittuu pohjoisessa Kidalin ja idässä Gaon alueisiin, etelässä Gourma-Rharousin piiriin ja Timbuktun alueen Lafian kuntaan sekä lännessä Bourem-Inalyn ja Salamin kuntiin. Kuntaan kuuluu Berin kylä ja 35 paimentolaisryhmää. Asukkaat ovat tuaregeja ja maureja.


title: Ber

text: Seudun pääelinkeinot ovat karjanhoito ja maanviljely. Kotieläimiä ovat lampaat, vuohet, kamelit, aasit ja naudat. Tärkein viljelykasvi on riisi. Lisäksi harjoitetaan käsityöammatteja ja kaupankäyntiä.


title: Kanariankaaliperhonen

text: Kanariankaaliperhonen ("Pieris cheiranthi") on Kanarian saarilla endeeminen päiväperhoslaji. Kansainvälinen luonnonsuojeluliitto on luokitellut sen vaarantuneeksi (VU).


title: Kanariankaaliperhonen

text: Laji muistuttaa suuresti tavallista kaaliperhosta ("Pieris brassicae"), mutta siipien mustat kuvioinnit ovat huomattavasti laajemmat. Etusiiven yläpinta on valkoinen, kärkiosasta mustanruskea ja sen kaksi tummaa täplää ovat sulautuneet yhteen. Siiven tyviosassa on harmaata kehnää. Takasiivet ovat valkeat. Molempien siipien alapinnat ovat vaalean vihertävänkeltaiset. Siipiväli vaihtelee 57–66 mm.


title: Kanariankaaliperhonen

text: Kanariankaaliperhosta tavataan ainoastaan muutamilla Kanarian saarilla. Laji on yleinen La Palmalla, minkä lisäksi sitä tavataan Teneriffan pohjoisosissa ja hyvin harvinaisena Lanzarotella. Laji hävisi ilmeisesti kokonaan La Gomeralta 1970-luvulla. Perhoset lentävät useina sukupolvina ympäri vuoden.


title: Kanariankaaliperhonen

text: Kanariankaaliperhosen tyypillisimpiä elinympäristöjä ovat varjoisat laaksot ja laurisilvametsät 200–1500 m merenpinnasta. Perhosen yksilömäärät ovat olleet pitkään voimakkaassa laskussa. Ilmeisesti "Cotesia glomerata" -loispistäisen tuominen saarelle vaikuttaa vahingollisesti perhoslajin populaatioon.


title: Kanariankaaliperhonen

text: Toukka kelpuuttaa ravinnokseen Kanarialla kotoperäisen merikaalilajin "Crambe strigosa", mutta elää myös vieraslajina esiintyvällä isoköynnöskrassilla ("Tropaeolum majus"). Kasvatuksessa toukat syövät monia eri ristikukkaisia


title: Abdullah Avcı

text: Abdullah Avcı (s. 31. heinäkuuta 1963) on turkkilainen jalkapallovalmentaja ja entinen pelaaja. Kesäkuusta 2014 lähtien hän on toiminut İstanbul Basaksehirin päävalmentajana.


title: Abdullah Avcı

text: Avcı edusti pelaajauransa aikana useita eri turkkilaisseuroja, mutta ei koskaan onnistunut murtautumaan maajoukkuetason pelaajaksi. Hän lopetti uransa vuonna 1999.


title: Abdullah Avcı

text: Valmennusuransa Avcı aloitti İstanbulsporissa vuonna 1999. Hän valmensi seuran junioreja ja toimi lyhyen aikaa Galatasarayn organisaatiossa nuorten akatemian johtajana. Vuonna 2002 hän palasi İstanbulsporiin, jossa valmensi kaksi vuotta seuran reservijoukkuetta. Tammikuussa 2004 hän siirtyi valmennustehtäviin Galatasarayn reservijoukkueeseen. Seuraavana kesänä Avcı jätti seuran ja siirtyi Turkin alle 17-vuotiaiden maajoukkueen päävalmentajaksi. Avcı johdatti Turkin alle 17-vuotiaiden Euroopan mestariksi 2005 ja teki menestyksen myötä läpimurtonsa valmentajana. Hän jatkoi menestyksekkäästi myös ikäluokan maailmanmestaruuskilpailuissa, joissa Turkki oli komeasti neljäs hävittyään pronssiottelun EM-finaalissa voittamalleen Alankomaiden joukkueelle.


title: Abdullah Avcı

text: Elokuussa 2006 Avcı siirtyi maajoukkuetehtävistä İstanbul BB:n valmentajaksi. Hänen johdollaan seura sijoittui kaudella 2006/07 Turkin ykkösliigan toiseksi ja nousi ensimmäistä kertaa historiassaan Turkin liigaan. Ensimmäinen kausi pääsarjassa päättyi 13. sijaan, mikä takasi sarjapaikan säilymisen. Kaudella 2009/10 Avcı luotsasi İstanbulin jo kuudenneksi ja toukokuussa 2011 hänen pestinsä seurassa huipentui Turkin cupin loppuotteluun. İstanbul BB:n historian ensimmäinen cup-finaali päättyi lopulta tappioon suurseura Beşiktaşille rangaistuspotkukilpailun jälkeen.


title: Abdullah Avcı

text: Marraskuussa 2011 Avcısta tuli EM-kisoista karsiutuneen Turkin maajoukkueen päävalmentaja. Avcın johdolla Turkki tavoitteli paikkaa MM-kisoihin 2014 samassa karsintalohkossa Alankomaiden, Unkarin, Romanian, Viron ja Andorran kanssa. Karsinnat sujuivat Turkilta odotuksia heikommin ja kuuden karsintaottelun jälkeen maa oli lohkossa vasta neljäntenä, 11 pistettä kärkijoukkue Alankomaita perässä. Elokuun lopulla 2013 Turkin jalkapalloliitto ilmoitti purkaneensa Avcın sopimuksen.


title: Abdullah Avcı

text: Kesäkuussa 2014 Avcı palasi Istanbul BB:stä nimensä İstanbul Basaksehiriksi vaihtaneen turkkilaisseuran päävalmentajaksi.


title: Sören Nordin

text: Ernst Sören Nordin (5. syyskuuta 1917 Hudiksvall – 6. syyskuuta 2008 Bålsta) oli ruotsalainen raviohjastaja- ja valmentaja. Häntä pidetään Stig H. Johanssonin ohella Ruotsin kaikkien aikojen suurimpana raviurheilijana. Nordinin ura hevosten parissa kesti yli 70 vuotta. Ensimmäisen voittonsa hän ajoi Gävlessä vuonna 1934 ja viimeisen Italiassa vuonna 1999. Yhteensä Nordin voitti urallaan yli 3 200 ravilähtöä.


title: Sören Nordin

text: Nordin syntyi Forsan kylässä Keski-Ruotsin Hudiskvallissa. Hänen isänsä Ernst Johan Nordin ja kaksi vanhempaa veljeään Gösta ja Gunnar Nordin olivat myös menestyneitä ohjastajia. Nordin toimi pitkään valmentajana Solvallan raviradalla Tukholmassa yhdessä veljiensä kanssa. Vuosien 1934 ja 1976 välillä joku kolmesta Nordinin veljestä oli kahta vuotta lukuun ottamatta maan pääradan voitokkain ohjastaja. Sören voitti Solvallan ohjastajaliigan 21 kertaa, Gösta ja Gunnar molemmat 10 kertaa.


title: Sören Nordin

text: Vuonna 1950 Sören Nordin saavutti ensimmäisen suuren voittonsa ulkomailla, kun hän voitti Pariisissa maailman arvostetuimman ravikilpailun Prix d'Ameriquen hevosella "Scotch Fez". 1980-luvun alussa Nordin siirtyi Yhdysvaltoihin poikiensa Janin ja Ulfin kanssa ja perusti valmennustallin Pompano Parkin raviradalle Floridaan. Vuonna 1992 hän muutti Italiaan, jossa hän toimi valmentajana uransa viimeiset vuodet. Viimeisen suurkilpailuvoittonsa Nordin saavutti vuonna 2001, jolloin hänen valmentamansa "Zambezi Bi" voitti 5-vuotiaiden Euroopan mestaruuden Trevisossa Italiassa.


title: Sören Nordin

text:
Ruotsi
Suomi
Norja
Tanska
Italia
Ranska
Yhdysvallat


title: Taylor Swift (albumi)

text: Taylor Swift on yhdysvaltalaisen laulaja-lauluntekijä Taylor Swiftin esikoisalbumi. Se julkaistiin vuonna 2006 Swiftin ollessa 16-vuotias. Albumin ensimmäisenä singlenä julkaistiin kappale "Tim McGraw" Tyyliltään albumin musiikki on countrya ja country-poppia.


title: Taylor Swift (albumi)

text: Albumi nousi Yhdysvaltain ja Kanadan countrylistojen kärkeen. Billboard 200-listalla se nousi sijalle 5. Albumi on myynyt Yhdysvalloissa viisinkertaista platinaa. Vuonna 2008 albumista julkaistiin uusia kappaleita sisältävä erikoispainos.


title: Taylor Swift (albumi)

text: Albumin kappaleet on tyyliltään countrya ja country poppia. Lyriikat käsittelevät muun muassa rakkautta, eroa, ystävyyttä ja yksinäisyyttä. Swift on kirjoittanut suurimman osan albumin kappaleista yksin tai Liz Rosen kanssa. Yksinäisyydestä kertovan kappaleen "Outside" hän kirjoitti jo 12-vuotiaana. Kappale "Tim McGraw" sai nimensä siitä, että Swiftin lempilaulu oli Tim McGraw'n kappale "Can't Tell Me Nothin'", ja hän toivoi poikaystävän muistavan hänet McGraw'n musiikkia kuullessaan.


title: Joel Bonsdorff

text: Joel Bonsdorff (s. 1999 Helsinki) on nuori helsinkiläinen laulaja, näyttelijä ja ääninäyttelijä. Hän näyttelee Lenni Morrisia Yle TV2:n sarjassa "Uusi päivä" ja Robert Rosenbögeliä elokuvassa "Risto Räppääjä ja polkupyörävaras". Hän laulaa yhtyeen Recovery (Rock Academy -yhtye) solistina, a cappella -lauluyhtyeessä Gugu sekä Cantores Minores -kuorossa. Vuonna 2012 Stadin Slangi ry myönsi hänelle arvonimen Stadin Junnu.


title: Joel Bonsdorff

text:
Roolit
Ääniroolit
Elokuvat:


title: Belarmino Correa Yepes

text: Belarmino Correa Yepes (s. 14. heinäkuuta 1930) on kolumbialainen roomalaiskatolinen piispa. Hänet vihittiin Misioneros Javerianos de Yarumalin papiksi 15. elokuuta 1957 ja nimitettiin Mitún prefektiksi 30. lokakuuta 1967.


title: Belarmino Correa Yepes

text: Correa Yepes sai 19. tammikuuta 1989 nimityksen San José del Guaviaren apostoliseksi vikaariksi ja Horrea Coelian titulaaripiispaksi. Piispaksi vihkiminen seurasi 8. huhtikuuta. Pääkonsekraattorina toimi Angelo Acerbi, jota avustivat Jesús Emilio Jaramillo Monsalve ja Heriberto Correa Yepes.


title: Belarmino Correa Yepes

text: Correa Yepes nimitettiin 29. lokakuuta 1999 San José del Guaviaren piispaksi, jona hän toimi, kunnes jäi eläkkeelle 17. tammikuuta 2006.


title: Joachim Wanke

text: Joachim Wanke (s. 4. toukokuuta 1941 Breslau) on saksalainen roomalaiskatolinen piispa. Hänet vihki papiksi Hugo Aufderbeck 26. kesäkuuta 1966. Hänet nimitettiin Erfurt-Meiningenin apostoliseksi koadjuuttorihallitsijaksi ja Castellum in Mauretanian titulaaripiispaksi 2. lokakuuta 1980. Piispaksi konsekroinnin suoritti 26. marraskuuta Joachim Meisner, jota avustivat Bernhard Huhn ja Georg Weinhold.


title: Joachim Wanke

text: Wankesta tuli 17. tammikuuta 1981 Erfurt-Meiningenin apostolinen hallitsija, ja 27. kesäkuuta 1994 hänet nimitettiin Erfurtin piispaksi.


title: Fearless (albumi)

text: Fearless on yhdysvaltalaisen laulaja Taylor Swiftin albumi vuodelta 2008. Swift voitti Fearless-albumilla vuoden albumin ja parhaan country-albumin Grammy-palkinnot vuonna 2010. Hänestä tuli näin 20-vuotiaana nuorin vuoden albumin palkinnon saanut laulaja.


title: Fearless (albumi)

text: Fearless nousi Billboardin albumilistan kärkeen ensimmäisellä myyntiviikollaan. Sen menestys jatkui vuosia julkaisun jälkeen, albumi vietti Billboard 200 -listalla yhteensä 222 viikkoa. Albumia on myynyt Yhdysvalloissa 6 miljoonaa ja maailmanlaajuisesti yli 9 miljoonaa kappaletta. Albumista julkaistiin uusia kappaleita sisältänyt Platinum-painos vuonna 2009.


title: Fearless (albumi)

text: Albumin tunnetuimpia kappaleita ovat singleinä julkaistut "Love Story", "White Horse" ja "You Belong With Me". "Love Story" -singleä on myyty Yhdysvalloissa 7 miljoonaa kappaletta.


title: Fearless (albumi)

text: Swift kirjoitti suuren osan albumin kappaleista yksin, koska hän aloitti säveltämisen ollessaan kiertueella. Hän teki kuitenkin myös yhteistyötä muun muassa Liz Rosen, John Richin ja Colbie Caillatin kanssa. Albumin tuottajina toimivat Swift, Scott Borchetta ja Nathan Chapman. Tyylillisesti albumin musiikki yhdistelee country- ja popvaikutteita.


title: Fearless (albumi)

text:
Suurin osa albumin kappaleista käsittelee rakkautta ja ystävyyttä. "Fearless" kuvailee Swiftin unelmaa täydellisistä treffeistä. "Se on laulu rakastumiseen liittyvästä pelottomuudesta. Vaikka olisi kirjoittanut kuinka monta erolaulua ja joutunut satutetuksi monta kertaa, sitä rakastuu aina uudelleen" Swift sanoo.
"Love Story" ottaa vaikutteita William Shakespearen Romeon ja Julian tarinasta. Swift sai idean kappaleeseen, kun hänen vanhempansa ja ystävänsä eivät pitäneet hänen ihastuksestaan. Suurin osa tarinasta on kuitenkin fiktiivistä. Swift on sanonut "Se on romanttisin laulu, jonka olen kirjoittanut eikä se ole edes kenestäkään, jonka kanssa olisin oikeasti seurustellut."


title: Fearless (albumi)

text: Kappale "Forever & Always" käsittelee Swiftin ja hänen entisen poikaystävänsä Joe Jonasin eroa ja lisättiin albumille vain hetki ennen julkaisua. "Breathe" kertoo puolestaan riidasta ja ystävän menettämisestä. Swift kirjoitti ja levytti kappaleen yhdessä laulaja-lauluntekijä Colbie Caillatin kanssa.


title: Fearless (albumi)

text: "Fifteen" kertoo Swiftin ja hänen lukiossa tapaamansa Abigail Andersonin ystävyydestä. Sanat kuvailevat Swiftin ja Andersonin kokemuksia koulumaailmassa ja rakkaudessa heidän ensimmäisenä lukiovuotenaan.


title: Fearless (albumi)

text: Ennen albumin ilmestymistä Swift julkaisi neljä kappaletta promosingleinä. Ensimmäinen promosingle oli elokuussa 2008 ilmestynyt "Change". Tämän jälkeen julkaistiin kappaleet "Fearless", "You're Not Sorry" ja "You Belong With Me". Albumi Fearless julkaistiin Yhdysvalloissa ja Kanadassa 11. marraskuuta 2008.


title: Fearless (albumi)

text: Albumista julkaistiin uusia kappaleita sisältänyt Platinum-painos vuonna 2009. Platinum -painoksella on mukana 5 uutta kappaletta, pianoversio kappaleesta "Forever & Always" sekä musiikkivideoita sisältävä DVD. Kappale "Untouchable" on cover-versio Luna Halo -yhtyeen kappaleesta. Swift teki levytyksessä muutoksia kappaleen sanoihin ja melodiaan. Albumista on julkaistu myös kansainvälinen painos, jolla on mukana kolme Swiftin esikoisalbumin "Taylor Swift" kappaletta.


title: Fearless (albumi)

text: Fearless nousi Billboardin albumilistan kärkeen ensimmäisellä myyntiviikollaan. Albumin menestys jatkui useita vuosia. Fearless on viettänyt Billboard 200 -listalla yhteensä 222 viikkoa. Fearless on menestynyt kansainvälisesti. Albumi nousi listaykköseksi Kanadassa, Uudessa-Seelannissa ja Australiassa. Albumia on myyty Yhdysvalloissa 6 miljoonaa ja maailmanlaajuisesti yli 9 miljoonaa kappaletta.


title: Fearless (albumi)

text: Swift voitti Fearless-albumilla vuoden albumin ja parhaan country-albumin Grammy-palkinnot vuonna 2010. Hänestä tuli 20-vuotiaana nuorin vuoden albumin palkinnon voittanut artisti.


title: Fearless (albumi)

text: Albumin ensimmäisenä singlenä julkaistiin "Love Story". Single menestyi hyvin sekä Yhdysvalloissa että useissa muissa maissa. Se nousi countrylistan kärkeen ja Billboard Hot 100 -listan sijalle 4. Vuoteen 2014 mennessä se on myynyt Yhdysvalloissa 7 kertaa platinaa. Seuraavina singleinä julkaistiin kappaleet "White Horse", "You Belong With Me", "Fifteen" ja "Fearless". "You Belong With Me" nousi Billboardin listalla sijalle 2. Single menestyi myös kansainvälisesti nousten listoille muun muassa Australiassa, Belgiassa ja Kanadassa.


title: Fearless (albumi)

text: Kappaleista "Love Story", "Fifteen", "Fearless", "White Horse", "Change" ja "You Belong With Me" kuvattiin musiikkivideot. Kappaleesta "The Best Day" on olemassa Swiftin vanhoista kotivideoista koostuva musiikkivideo.


title: Georg Weinhold

text: Georg Weinhold (28. marraskuuta 1934 Zittau – 10. lokakuuta 2013) oli saksalainen roomalaiskatolinen piispa. Hänet vihki papiksi Meissenin hiippakuntaan (myöh. Dresden-Meissen) Otto Slülbeck 19. joulukuuta 1959. Hänet nimitettiin Meissenin vihkipiispaksi ja Idicran titulaaripiispaksi 4. heinäkuuta 1973. Piispaksi konsekroinnin suoritti 8. syyskuuta Gerhard Schaffran, jota avustivat Bernhard Huhn ja Johannes Kleineidam.


title: Georg Weinhold

text: Weinhold erosi tehtävistään vihkipiispana 22. elokuuta 2008.


title: ’s Ländle, meine Heimat

text: ’s Ländle, meine Heimat on vuodesta 1949 Itävallan osavaltio Vorarlbergin osavaltiolaulu. Sen musiikin ja sanat on tehnyt Anton Schmutzer.


title: ’s Ländle, meine Heimat

text: ’s Ländle, meine Heimat sai alkunsa jo vuonna 1905, kun Feldkirchiläinen musiikinopettaja ja kuoronjohtaja Anton Schmutzer sävelsi musiikin runolle "Vorarlbergers Heimweh". Vuonna 1907 hän muunsi hieman sävellyksen melodiaa ja kirjoitti kokonaan uudet sanat antaen teokselle alun perin nimen "Du Ländle, meine teure Heimat". Vorarlbergin osavaltion parlamentti teki laulusta virallisen osavaltiolaulun jo vuonna 1937, mutta Natsi-Saksan liitettyä Itävallan itseensä Vorarlbergin osavaltio lakkautettiin ja sitä hallittiin osana Innsbruckia. Toisen maailmansodan jälkeen laulusta tehtiin jälleen Vorarlbergin osavaltiolaulu vuonna 1949.


title: ’s Ländle, meine Heimat

text:
1. Du Ländle, meine teure Heimat, ich singe dir zu Ehr' und Preis;
begrüße deine schönen Alpen, wo Blumen blüh'n so edel weiß,
und golden glühen steile Berge, berauscht von harz'gem Tannenduft.
"O Vorarlberg, will treu dir bleiben, bis mich der liebe Herrgott ruft,
o Vorarlberg will treu dir bleiben, bis mich der liebe Herrgott ruft!"


title: ’s Ländle, meine Heimat

text:
2. Du Ländle, meine teure Heimat, wo längst ein rührig Völklein weilt,
wo Vater Rhein, noch jung an Jahren, gar kühn das grüne Tal durcheilt;
hier hält man treu zum Heimatlande und rot-weiß weht es in der Luft.
"O Vorarlberg, will treu dir bleiben, bis mich der liebe Herrgott ruft,
o Vorarlberg, will treu dir bleiben, bis mich der liebe Herrgott ruft!"


title: ’s Ländle, meine Heimat

text:
3. Du Ländle, meine teure Heimat, wie könnt' ich je vergessen dein,
es waren doch die schönsten Jahre beim lieben, guten Mütterlein.
Drum muss ich immer wieder kommen, und trennte mich die größte Kluft.
"O Vorarlberg, will treu dir bleiben, bis mich der liebe Herrgott ruft,
o Vorarlberg, will treu dir bleiben, bis mich der liebe Herrgott ruft!"


title: Onnellinen ministeri

text: Onnellinen ministeri on Toivo Särkän ohjaama elokuva vuodelta 1941. Elokuva perustuu saksalaiseen Fred Hellerin ja Bruno Englerin kamarinäytelmään "Das Ministerium ist beleidigt" (1927, suom. "Ministeriötä on loukattu").


title: Onnellinen ministeri

text: Birgit Kronström laulaa elokuvassa myöhemmin suosituksi tulleen ”Katupoikien laulun”, jonka on säveltänyt George de Godzinsky, kuten elokuvan muunkin musiikin, johon näytelmän alkuperäismusiikki vaihdettiin.


title: Onnellinen ministeri

text: Kriitiikissä elokuvaa luonnehditaan musiikilla höystetyksi kepeästi kulkevaksi hullutteluksi. Mainospiirtäjä Kalevi Kari (Tauno Palo) saa mainoksen alusvaatemalliksi ministerin tyttären (Birgit Kronström), ja tästä syntyy skandaali, joskaan ei itse mallin mielestä. Tarjolla on myös erotiikkaa. Eräässä toisessa arviossa todetaan, että elokuvassa on sekä tuoretta yritystä että toisaalta myös koomista väkinäisyyttä.


title: Komppanian neropatit

text: Komppanian neropatit on Matti Oraviston ohjaama sotilasfarssi vuodelta 1952. Se perustuu nimimerkki Topiaksen musiikkinäytelmään "Neropatti" (1938). Elokuvan juoni kehkeytyy varusmiesten lemmenhuolien ympärille.


title: Komppanian neropatit

text: Matti Oravisto on tunnetumpi näyttelijänä ja oli ennen tätä esikoisohjaustaan tehnyt useita elokuvarooleja. Elokuvan musiikkikappaleet ovat Toivo Kärjen ja Reino Helismaan käsialaa.


title: Komppanian neropatit

text: Pentti Siimeksen nimeä ei ole alkutesteissä, mutta hänellä on elokuvassa ensimmäinen puheroolinsa päivystävänä alikersanttina.


title: Komppanian neropatit

text: Kritiikeissä elokuvaa on pidetty juonettomana ja kankeana sekä sisällöltään vanhentuneena..


title: Kuningas Louie

text: Kuningas Louie () on Disneyn "Viidakkokirja"-elokuvassa esiintyvä hahmo. Hän on oranki, joka hallitsee viidakon apinayhteisöä ja pitää valtaistuintaan ikivanhassa temppelinrauniossa. Toisin kuin elokuvan muut päähahmot, kuningas Louie ei perustu Rudyard Kiplingin alkuperäiseen kirjaan "Viidakkokirja". Elokuvassa hän pitää Mowglia vankina ja pyytää Mowglia opettamaan hänelle tulen tekemisen salaisuuden, koska haluaa ”olla kuin ihmiset”. Myöhemmissä Disneyn piirretyissä kuningas Louie on Baloo-karhun ystävä.


title: Kuningas Louie

text: Kuningas Louien alkuperäinen ääninäyttelijä oli laulaja Louis Prima. Hahmon suomenkielisenä äänenä toimi näyttelijä Eeki Mantere.


title: Venäjän juutalaisten asuinalue

text: Venäjän juutalaisten asuinalue (, jiddiš: ": דער תּחום-המושבֿ" tai "der tkhum-ha-moyshəv", heprea: "תְּחוּם הַמּוֹשָב" tai "tḥùm ha-mosháv") oli Venäjän keisarikunnan länsiosissa vuosien 1791–1917 välillä sijainnut suuri alue, jolla keisarikunnan juutalaiset alamaiset saivat asua. Alueen rajasi keisarinna Katariina Suuri Puola-Liettualle kuuluneiden alueiden siirryttyä Puolan jaoissa Venäjälle vuonna 1772. Laajimmillaan alue sijaitsi nykyisten Liettuan, Latvian, Valko-Venäjän, Ukrainan, Moldovan, Länsi-Venäjän ja Itä-Puolan alueilla, ja siihen kuuluivat sen ajan suurista juutalaiskaupungeista muun muassa Vilna, Minsk ja Odessa. Kiova, Jalta ja muutama muu alueen suurista kaupungeista olivat kuitenkin juutalaisilta yhä suljettuja. Alue lakkautettiin virallisesti vuonna 1917 Lokakuun vallankumouksen myötä.


title: Venäjän juutalaisten asuinalue

text: Vuoteen 1891 mennessä 700 000 Venäjän sisäosissa asunutta juutalaista oli pakkosiirretty tälle läntiselle asuinalueelle. Asuinalueella asui lopulta 90 prosenttia kaikista Venäjän juutalaisista. Vuonna 1820 alueella asui 1,6 miljoonaa juutalaista, ja vuonna 1910 jo 5,6 miljoonaa siitä huolimatta että kaksi miljoonaa alueen juutalaista oli sinä aikana muuttanut ulkomaille, lähinnä Yhdysvaltoihin.


title: Venäjän juutalaisten asuinalue

text: Alue rajattiin, koska Venäjä ei halunnut Puolalta haltuunsa siirtyneen juutalaisväestön taloudellisen vaikutuksen leviävän Venäjän keskiosiin. Juutalainen sai asua alueen ulkopuolella vain erityisluvalla. Tällaisia etuoikeutettuja olivat tiettyjen kauppiaskiltojen pitkäaikaiset jäsenet, korkeakoulutetut henkilöt kuten lääkärit ja kätilöt, asepalveluksen suorittaneet perheineen, sekä tiettyjen alojen käsityöläiset. Nämä säännöt höllentyivät vuonna 1865, mutta tiukentuivat uudelleen vuonna 1891 Aleksanteri III:n aikana. Noiden vuosikymmenien aikana voimistui myös Suomen juutalaisyhteisö, kun Venäjän armeijasta vapautuneet juutalaiset jäivät Suomeen asumaan.


title: Hans-Reinhard Koch

text: Hans-Reinhard Koch (27. marraskuuta 1929 Leinefelde – 25. huhtikuuta 2018) oli saksalainen roomalaiskatolinen piispa. Hänet vihki papiksi Erfurt-Meiningeniin Josef Freusberg 17. heinäkuuta 1955. Hänet nimitettiin Erfurt-Meiningenin vihkipiispaksi ja Medianan titulaaripiispaksi 15. toukokuuta 1985. Piispaksi vihkiminen seurasi 6. heinäkuuta. Pääkonsekraattorina toimi Joachim Wanke, jota avustivat Wolfgang Weider ja Norbert Werbs.


title: Hans-Reinhard Koch

text: Koch jäi eläkkeelle 27. marraskuuta 2004. Hän kuoli aivoverenvuotoon 88-vuotiaana keväällä 2018.


title: Friedrich Maria Rintelen

text: Friedrich Maria Rintelen (12. joulukuuta 1899 Ahlen – 9. marraskuuta 1988) oli saksalainen roomalaiskatolinen piispa. Hänet vihittiin papiksi Paderborniin 13. tammikuuta 1924 ja nimitettiin sen vihkipiispaksi sekä Chusiran titulaaripiispaksi 12. joulukuuta 1951. Piispaksi vihkiminen seurasi 24. tammikuuta 1952. Pääkonsekraattorina toimi Lorenz Jäger, jota avustivat Wilhelm Weskamm ja Augustinus Philipp Baumann.


title: Friedrich Maria Rintelen

text: Rintelen osallistui Vatikaanin toiseen kirkolliskokoukseen. Hän toimi vihkipiispana, kunnes erosi tehtävistään 15. elokuuta 1970.


title: Wolfgang Ipolt

text: Wolfgang Ipolt (s. 17. maaliskuuta 1954 Gotha) on saksalainen roomalaiskatolinen piispa. Hänet vihittiin papiksi 30. kesäkuuta 1979 ja nimitettiin Görlitzin hiippakunnan johtoon 18. kesäkuuta 2011. Piispaksi vihkiminen seurasi 28. elokuuta. Pääkonsekraattorina toimi Rainer Maria Woelki, jota avustivat Konrad Zdarsa ja Joachim Wanke.


title: Douglas Rodríguez

text: Douglas Rodríguez Gardiola (3. kesäkuuta 1950 Santiago de Cuba – 21. toukokuuta 2012 Havanna) oli kuubalainen nyrkkeilijä, olympiamitalisti ja maailmanmestari.


title: Douglas Rodríguez

text: Rodríguez voitti sarjan 51 kg olympiapronssia Münchenissä 1972. Havannassa 1974 hän voitti maailmanmestaruuden samassa painoluokassa. Vuoden 1971 Pan-Amerikan kisoissa Rodríguez saavutti pronssia.


title: Douglas Rodríguez

text: Rodríguez kuoli sydäninfarktiin kotonaan Havannassa 61-vuotiaana 21. toukokuuta 2012.


title: Montenegron kroaatit

text: Montenegron kroaatit ovat Montenegrossa pääasiassa Kotorinlahden ("Boka Kotorska") ympäristössä asuvia kroaateja. Vuoden 2003 väestönlaskennan mukaan heitä oli yhteensä 6 811, mikä tekee heistä maan viidenneksi suurimman vähemmistön. Uskonnoltaan pääosa kroaateista on katolilaisia.


title: Montenegron kroaatit

text: Pääosa kroaateista on keskittynyt kolmeen kuntaan Kotorinlahden ympärillä. Vuonna 1991 heitä oli eniten Tivatissa, jossa asui 2 640 kroaatia, eli 23,16 % sen väestöstä. Kaksi muuta kuntaa olivat Kotor (1 620; 7,23 %) ja Herceg Novi (636; 2,3 %). Perinteisten alueiden lisäksi heitä asui myös Podgoricassa, jossa heitä oli 608. Väestönlaskenta tosin todennäköisesti arvioi kroaatien määrän liian alhaiseksi, mutta heitä ei silti ole todennäköisesti 10 000:ta enempää.


title: Montenegron kroaatit

text: Kotorinlahden asukkaat ovat perinteisesti jakaantuneet kaupungeissa asuneisiin katolilaisiin ja maaseudun ortodokseihin. Lahden alue oli pitkään Venetsian vallan alaisuudessa, mutta 1700-luvulla siitä tuli osa Habsburgien Itävallan valtakuntaa. 1800- ja 1900-luvun aikana alueen katolilaisille kehittyi kroaatilainen identiteetti ortodoksien alkaessa mieltää itsensä montenegrolaisiksi ja serbeiksi. Vuonna 1918 alue vaihtoi taas omistajaa kun siitä tuli osa Jugoslavian kuningaskuntaa. Kroaatit olivat pitkään enemmistössä Kotorinlahden alueella Risania lukuun ottamatta, mutta heidän suhteellinen määränsä väheni siten että Jugoslavian hajotessa 1990-luvun alussa he olivat enää vähemmistö alueella. Tämä johtui pääasiassa uusista tulokkaista sisämaasta.


title: Montenegron kroaatit

text: Jugoslavian hajoamisen alettua kroaatit leimattiin propagandassa viidenneksi kolonnaksi, jotka halusivat liittää Kotorinlahden alueen Kroatiaan. Tämä kiihtyi Kroatian annettua itsenäisyysjulistuksen vuonna 1991 ja kroaatijoukkojen tehtyä iskun montenegrolaisia reserviläisiä vastaan Kotorissa vähän tämän jälkeen. Alueella ei kuitenkaan ryhdytty etnisiin puhdistuksiin, mutta pelon ilmapiirin takia arviolta noin neljännes kroaateista lähti alueelta. Alueelle tuli lisäksi sittemmin serbipakolaisia Bosniasta ja Kroatiasta. Montenegron valtaapitävien alettua ottaa etäisyyttä Belgradista vuosikymmenen lopulla kroaatien ja muiden vähemmistöjen asema koheni. Vuonna 1999 avattiin rajanylistyspaikka Kroatiaan Debeli Brijegissä ja Kroatia avasi konsulaatin Kotoriin.


title: Montenegron kroaatit

text: Montenegrossa toimii useita kroaatien kulttuuriseuroja, joihin lukeutuvat esimerkiksi "Napredak" ja "Hrvatski dom", sekä useita musiikkiseuroja. Maan kroaateilla on oma puolueensa "Hrvatsko gradjansko društvo", joka on keskittynyt lähinnä aluepolitiikkaan ja sillä on ollut edustajia Tivatin kunnanvaltuustossa.


title: Jacó Roberto Hilgert

text: Jacó (Jacob) Roberto Hilgert (s. 27. tammikuuta 1926 Harmonia) on brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Cruz Altan hiippakunnan johtoon 19. heinäkuuta 1976. Piispaksi vihkiminen seurasi 26. syyskuuta. Pääkonsekraattorina toimi Alfredo Vicente Scherer, jota avustivat João Cláudio Colling ja José Ivo Lorscheiter.


title: Jacó Roberto Hilgert

text: Hilgert jäi eläkkeelle 8. toukokuuta 2002.


title: Carmine Rocco

text: Carmine Rocco (12. huhtikuuta 1912 Camigliano – 12. toukokuuta 1982) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä.


title: Carmine Rocco

text: Rocco vihittiin 26. heinäkuuta 1936 papiksi Calvi e Teanon hiippakuntaan. Hänet nimitettiin 5. lokakuuta 1961 Iustinianopolis in Galatian titulaariarkkipiispaksi sekä apostoliseksi nuntiukseksi Boliviaan. Piispaksi vihkiminen seurasi 12. marraskuuta. Pääkonsekraattorina toimi Amleto Giovanni Cicognani, jota avustivat Angelo Dell'Acqua ja Matteo Guido Sperandeo.


title: Carmine Rocco

text: Rocco nimitettiin 16. syyskuuta 1967 apostoliseksi nuntiukseksi Filippiineille ja 22. toukokuuta 1973 Brasiliaan. Hän osallistui Vatikaanin toiseen kirkolliskokoukseen.


title: Moisés Ferreira Coelho

text: Moisés Ferreira Coelho (8. huhtikuuta 1877 Cajazeiras – 18. huhtikuuta 1959) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1901 ja nimitettiin Cajazeirasin hiippakunnan johtoon 16. marraskuuta 1914. Piispaksi vihkiminen seurasi 2. toukokuuta 1915. Pääkonsekraattorina toimi Adauctus Aurélio de Miranda Henriques, jota avustivat Santino Maria da Silva Coutinho ja José Tomas Gomes da Silva.


title: Moisés Ferreira Coelho

text: Ferreira Coelho sai 12. helmikuuta 1932 nimityksen Paraíban koadjuuttoriarkkipiispaksi ja Beroean titulaariarkkipiispaksi. Hänestä tuli 16. elokuuta 1935 Paraíban arkkipiispa, jona hän toimi, kunnes kuoli 82-vuotiaana virassa.


title: Antônio José dos Santos

text: Antônio José dos Santos (23. marraskuuta 1872 Cachoeira do Campo – 1. helmikuuta 1956) oli brasilialainen roomalaiskatolinen piispa. Hänet vihittiin lasaristien papiksi 9. kesäkuuta 1900 ja nimitettiin Diamantinan arkkihiippakunnan vihkipiispaksi sekä Croaen titulaaripiispaksi 13. joulukuuta 1918. Piispaksi vihkiminen seurasi 19. lokakuuta 1919. Pääkonsekraattorina toimi Silvério Gomes Pimenta, jota avustivat Serafim Gomes Jardim da Silva ja Cyrillo de Paula Freitas.


title: Antônio José dos Santos

text: Dos Santos sai 22. marraskuuta 1929 nimityksen Assisin piispaksi, jona hän toimi, kunnes kuoli 83-vuotiaana virassa.


title: Antônio Augusto de Assis

text: Antônio Augusto de Assis (5. joulukuuta 1863 Lagoa Dourada – 7. helmikuuta 1961) oli brasilialainen roomalaiskatolinen arkkipiispa. Hänet vihittiin papiksi 24. huhtikuuta 1892, ja hän sai 10. heinäkuuta 1907 nimityksen Pouso Alegren koadjuuttoripiispaksi sekä Suran titulaaripiispaksi. Piispaksi konsekroinnin suoritti 17. marraskuuta Joaquim Arcoverde de Albuquerque Cavalcanti, jota avustivat João Batista Corrêa Nery ja Eduardo Duarte e Silva.


title: Antônio Augusto de Assis

text: De Assisista tuli 29. marraskuuta 1909 Pouso Alegren piispa, ja 7. helmikuuta 1916 hän sai nimityksen Guaxupén piispaksi, jonka virkaan hänet asetettiin 28. toukokuuta. Hänet nimitettiin 2. elokuuta 1918 Marianan vihkipiispaksi ja Diocletianopolis in Palaestinan titulaaripiispaksi. 24. helmikuuta 1922 hänet nimitettiin Berytuksen titulaariarkkipiispaksi, ja 31. heinäkuuta 1931 hän sai nimityksen Jaboticabalin hiippakunnan johtoon (henkilökohtainen titteli: arkkipiispa). Hän kuoli 97-vuotiaana virassa.


title: Bassem Boulaabi

text: Bassem Boulaâbi (s. 11. tammikuuta 1984 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa AS Marsaa.


title: Bassem Boulaabi

text: Boulaâbi aloitti ammattilaisuransa Stade Tunisienin riveissä kaudella 2005–2006. Hän edusti joukkuetta aina kaudelle 2008–2009 saakka, jolloin hän siirtyi kesken kauden tammikuussa 2009 ES Saheliin. Boulaabi pelasi kuitenkin vain kaksi ottelua, kunnes siirtyi tammikuussa 2010 puoleksi vuodeksi lainalle AS Kassarineen. Palattuaan takaisin ES Saheliin Boulaabi pelasi joukkueessa kauden 2010–2011 loppuun. Elokuussa 2011 hän siirtyi AS Marsaan, jossa Boulaabi on noussut vakiopuolustajaksi.


title: Bassem Boulaabi

text: Boulaâbi pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan.


title: Vladimer Aptsiauri

text: Vladimer Aptsiauri (, 4. helmikuuta 1962 Manglisi, Georgian SNT, Neuvostoliitto – 14. toukokuuta 2012 Tbilisi) oli georgialainen, Neuvostoliittoa edustanut miekkailija, olympiavoittaja ja maailmanmestari.


title: Vladimer Aptsiauri

text: Aptsiauri voitti olympiakultaa floretin joukkuekilpailussa Soulissa 1988. MM-kilpailuista hän saavutti floretin joukkuekilpailusta kolme mitalia, joista yksi kultainen.


title: Vladimer Aptsiauri

text: Aptsiauri toimi vuodesta 1998 alkaen kahdeksan vuotta Kuwaitin miekkailumaajoukkueen päävalmentajana. Hän toimi myös Georgian miekkailuliiton johtotehtävissä. Aptsiauri kuoli Tbilisissä toukokuussa 2012. Hänen kuolemansa julkistettiin 17. toukokuuta.


title: Bilel Ben Messaoud

text: Bilel Ben Messaoud (s. 8. elokuuta 1989) on tunisialainen jalkapalloilija. Keskikentällä pelaava Ben Messaoud edustaa Tunisian pääsarjassa pelaavaa AS Marsaa.


title: Bilel Ben Messaoud

text: Ben Messaoud aloitti ammattilaisuransa AS Marsan riveissä kaudella 2010–2011. Joukkue voitti samaisella kaudella Tunisian 1. divisioonan mestaruuden kauden päätteeksi. Ben Messaoud pelasi kauden aikana 15 ottelua ja teki niissä kuusi maalia.


title: Bilel Ben Messaoud

text: Ben Messaoud pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan tultuaan vaihdosta kentälle.


title: Rakkaus (vuoden 2012 elokuva)

text: Rakkaus () on vuonna 2012 ensi-iltansa saanut itävaltalaisen Michael Haneken ohjaama ranskankielinen draamaelokuva, jonka pääosissa näyttelevät Isabelle Huppert, Jean-Louis Trintignant ja Emmanuelle Riva. Elokuva kertoo vanhasta pariskunnasta ja heidän rakkaudestaan.


title: Rakkaus (vuoden 2012 elokuva)

text: Elokuva on saanut kymmeniä palkintoja. Se palkittiin Cannesin elokuvajuhlien pääpalkinnolla, Kultaisella palmulla. Emmanuelle Riva sai roolisuorituksestaan BAFTAn. Myös itse elokuva palkittiin BAFTAlla, ja se sai parhaan vieraskielisen elokuvan Golden Globen. Se oli ehdokkaana viiteen Oscar-palkintoon, paras vuoden elokuva, vieraskielinen elokuva, ohjaus, alkuperäinen käsikirjoitus ja Riva parhaasta naispääosasta.


title: Rakkaus (vuoden 2012 elokuva)

text: Elokuva kertoo vanhasta pariskunnasta, vaimon terveyden pettämisestä ja vääjäämättömästä lopusta. Pariskunnan elämänpiiri kapenee suppilon tavoin. Alussa he viettävät hyvin sosiaalista elämää, mutta vähitellen elämä supistuu kotiin, ja supistumista kuvaa asunnon ikkunoiden sulkeutuminen. Pariskunnan ja heidän läheistensä välille kasvaa kuilu, tytär (Isabelle Huppert) käy pohtimassa sijoitusvaihtoehtoja. Ulkopuoliset eivät ymmärrä, mutta Annen ja Georgen keskinäinen kommunikaatio on paitsi puhetta myös sanatonta.


title: Rakkaus (vuoden 2012 elokuva)

text: Pääosien näyttelijöistä Emmanuelle Rivan merkittäviä elokuvia on "Hiroshima, rakastettuni", Jean-Louis Trintignant aloitti uransa Brigitte Bardot’n rinnalla.


title: Rakkaus (vuoden 2012 elokuva)

text: Elokuva on nostettu vuosikymmenen parhaiden joukkoon. "Helsingin Sanomien" Veli-Pekka Lehtonen totesi, että aiemmissa elokuvissaan Haneke on käsitellyt ahdistusta ja väkivaltaa, mutta tästä elokuvasta ne ovat poissa. Se on silti tarkkuudeltaan aiempien teosten kaltainen: jokainen kuva, sana ja näyttelijän liike vaikuttaa harkitulta.


title: Rakkaus (vuoden 2012 elokuva)

text: Vuonna 2018 BBC:n kansainvälinen asiantuntijaraati äänesti "Rakkauden" kaikkien aikojen sadan parhaan ei-englanninkielisen elokuvan joukkoon.


title: Zakarya Bergdich

text: Zakarya Bergdich (s. 7. tammikuuta 1989 Compiègne) on marokkolainen jalkapalloilija. Laitapuolustajana pelaava Bergdich edustaa Espanjan Segunda Divisiónissa Real Valladolidia.


title: Zakarya Bergdich

text: Bergdich pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Hän oli jo aikaisemmin saanut maajoukkuekutsun helmikuussa 2012 pelattavaan harjoitusotteluun, mutta ei pelannut ottelussa.


title: Haistila

text: Haistila on kylä Ulvilan kaupungissa Satakunnassa. Se sijaitsee Valtatie 2:n tuntumassa noin kaksi kilometriä kaupungin keskustaajamasta Friitalasta Helsinkiin päin. Pientaloista koostuva asutus on levinnyt lähinnä nauhamaisesti parin kilometrin matkalle Ulvilasta Nakkilan johtavan maantien varrelle. Haistila on yksi Ulvilan vanhimmista kylistä, sen asutus lienee syntynyt jo 1200-luvulla. Asiakirjoissa siitä käytetään myös nimiä Haustila ja Häystilä. Myös Kokemäellä on Haistila-niminen kylä, joten on mahdollista, että Ulvilan Haistilan alkuperäinen asutus on peräisin sieltä.


title: Haistila

text: Haistilan lauttaranta on ikivanha Kokemäenjoen ylityspaikka. Se on ollut käytössä jo keskiajalta lähtien, jolloin se oli osa Ulvilasta Turkuun johtanutta Huovintietä. Haistilassa kulki myös Turusta lähtenyt Pohjanlahden rantatie. Porin kohdalla se kiersi Ulvilan kautta, kun Kokemäenjoen luodot eivät vielä tarjonneet mahdollisuutta jokisuiston ylittämiseen Porissa.


title: Haistila

text: Joen ylitys pohjoispuolelle Ravaniin hoidettiin alun perin ilmeisesti veneillä. Ensimmäinen lautta Haistilaan saatiin tiettävästi 1640-luvulla. Suurikokoinen lautta oli oman pitäjän asukkaille ilmainen, vieraspaikkakuntalaisilta perittiin ylityksestä maksua kolme kupariäyriä hevosta ja ihmistä kohden. Haistilan lautalla oli erittäin suuri merkitys, se oli aina 1700-luvun alkupuolelle saakka seudun ainoa joen ylityspaikka. Yläjuoksulle mentäessä seuraava oli vasta 30 kilometrin päässä Kokemäellä. Viimeinen lautta Haistilaan saatiin 1940-luvulla, jolloin valmistui puinen yhdeksän tonnia kantava lossi. Se poistui käytöstä Friitalan sillan rakentamisen myötä vuonna 1953. Nykyään Haistilan lauttaranta on suosittu virkistyskalastuspaikka.


title: Haistila

text: Krimin sodan aikana vuonna 1854 Haistilaan tuotiin suojaan Porissa ja Reposaarella Venäjän laivastolle rakennettuja tykkiveneitä, joita Pohjanlahden rannikolla purjehtinut brittiläis-ranskalainen laivasto uhkasi. Myös alusten varustelu viimeisteltiin Haistilassa niiden suunnittelijan amiraali Johan Eberhard von Schantzin valvonnassa. Brittilaivaston saapuessa Poriin elokuussa 1855, purjehdittiin siipirataslaiva "Sovinto" ja kaikki muut kaupungin alukset Haistilaan turvaan.


title: Haistila

text: Haistilan taistelu oli Suomen sodan aikainen, 17. maaliskuuta vuonna 1808 sattunut pieni kahakka. Siinä Poria kohti vetäytyvät Turun läänin jalkaväkirykmentin ja Hämeen rykmentin jälkijoukot kohtasivat kenraali Bagrationin johtaman venäläisen 21. divisioonan etujoukot.


title: Haistila

text: 1800-luvun lopulla Haistilaan perustettiin lyhytaikaiseksi jäänyt tiilitehdas kahden tanskalaisen liikemiehen toimesta. Se rakennettiin kuitenkin liian lähelle Kokemäenjoen rantatörmää, jonka sortuessa tehdas upposi jokeen. Henkilövahingoilta vältyttiin, mutta tehtaan koneet jouduttiin myöhemmin nostamaan joesta sukeltajien avulla.


title: Haistila

text: Haistilassa sijaitsee vuosina 1895–1973 toiminnassa ollut rautatieasema. Asemarakennus on nykyään asuntona. Haistilan rautatieasema oli aikoinaan tärkeä tavara-asema. Ennen Mäntyluodon radan valmistumista satamaan menevä rahti purettiin Haistilassa lotjiin ja kuljetettiin jokea pitkin Mäntyluodon satamaan.


title: Haistila

text: Haistilassa on ollut koulu, joka on nykyään lakkautettu.


title: Pär Hansson (jalkapalloilija)

text: Pär Hansson (s. 22. kesäkuuta 1986) on ruotsalainen jalkapalloilija. Hän on pelipaikaltaan maalivahti. Hansson pelaa Helsingborgs IF:ssä.


title: Pär Hansson (jalkapalloilija)

text: Hansson on pelannut Helsingborgissa vuodesta 2001 lähtien ja miesten edustusjoukkueeseen hän nousi 2005. Kauden 2008 Hansson pelasi lainasopimuksella Ängelholms FF:ssä.


title: Pär Hansson (jalkapalloilija)

text: Ruotsin maajoukkueessa Hansson on pelannut kaksi maaottelua. Hänet valittiin mukaan 2012 EM-kisoihin.


title: Heidi Foxell

text: Heidi Foxell (s. 29. maaliskuuta 1988) on suomalainen jalkapallomaalivahti ja hänet tunnetaan myös haavoittumisestaan poliisiopiskelijana Hyvinkään ammuskelussa. Hän edusti viimeksi Naisten Liigassa pelaavaa Helsingin Jalkapalloklubia.


title: Heidi Foxell

text: Foxell kuului vaasalaisen FC Sportin SM-sarjajoukkueeseen kaudella 2006 ja nousi pelaavaan kokoonpanoon kaudella 2007. Kaudella 2011 hän voitti tuolloin Ykkösessä pelanneen Sportin kanssa Suomen Cupin pikkufinaalin. Kaudeksi 2012 Foxell siirtyi HJK:hon ja oli heti mukana voittamassa Liigacupia.


title: Heidi Foxell

text: Nuorempana konstaapelina työharjoittelussa ollut Foxell haavoittui vakavasti niin sanotussa Hyvinkään ammuskelussa keväällä 2012. Hän on kirjoittanut toipumisestaan "Bulletproof"-nimistä blogia. Foxell tuli julkisuuteen elokuussa 2015, kun poliisikollega Tuomas Pelkonen juoksi hänen hyväkseen sadan kilometrin ultrajuoksun. Foxell haavoittui vaikeasti vatsaan Eero Hiltusen ampumasta hirvikiväärin luodista. Laukaus tuhosi Foxellin suolistoa.


title: Heidi Foxell

text: Foxellin poliisiopinnot jäivät kesken haavoittumisen seurauksena, mutta myöhemmin hän on jatkanut niitä. Foxell kuitenkin työskentelee poliisissa lyhyellä työajalla.


title: Heidi Foxell

text: Kirurgi Ari Leppäniemi kertoo, että Foxell on leikattu yli 50 kertaa ja muita anestesiaa vaativia toimenpiteitä hänelle on tehty vähintään saman verran. Leppäniemen mukaan määrä on maailmanennätys.


title: Heidi Foxell

text: Vuonna 2015 Foxellille tehtiin leikkaus, jonka yhteydessä anestesialääkäri teki hoitovirheen. Anestesialääkäri ei ollut tutustunut tapaukseen riittävän hyvin, minkä vuoksi hän ei antanut Foxellille tarpeeksi nukutusainetta. Kun Foxellin suuhun työnnettiin kameraa, hän oksensi. Oksennus päätyi keuhkoihin ja aiheutti happivajeen, mistä seurasi selkäydinvamma. Hoitovirheen vuoksi Foxell joutuu käyttämään pyörätuolia.


title: Heidi Foxell

text: Kesäkuun alussa 2016 ilmoitettiin iltapäivälehdistössä Foxellin sairastuneen leukemiaan. Saman vuoden joulukuussa Foxellin kerrottiin olevan ”voiton puolella” taistelussaan verisyöpää vastaan.


title: Heidi Foxell

text: Foxellin luodista saama haava vatsassa ei ollut umpeutunut vielä kuuden vuoden kuluttua ampumisesta. Tämä on altistanut hänet toistuville verenmyrkytyksille. Vuonna 2018 hän koki neljä verenmyrkytystä. Hän odottaa leikkausta, jossa haava pyritään saamaan umpeen.


title: Heidi Foxell

text: Foxell on esiintynyt Ylen ja MTV3:n lähetyksissä. Vuonna 2017 hän oli edelleen pyörätuolipotilas. Hän on ostanut oman asunnon itselleen ja koiralleen.


title: Heidi Foxell

text: Foxell on itse ilmoittanut tarvitsevansa jatkuvaa hoitoa eli lääkitystä leukemiaansa, joka on kuitenkin saatu hoidon avulla pidettyä kurissa.


title: Heidi Foxell

text: Tammikuussa 2019 Foxellilla todettiin hyvänlaatuinen kasvain munasarjoissa.


title: Ortega

text: Ortega on muun muassa seuraavien henkilöiden sukunimi:


title: Motokatsu Inoue

text: Motokatsu Inoue oli japanilainen budoka (s. 1918 - k. 1993). Inoue oli myös sōke Yuishinkai-karatessa ja Ryūkyū kobujutsu.


title: Motokatsu Inoue

text: Inoue was syntyi Tokiossa kendaalin poikana ja Japanin entisen pääministerin Katsura Tarōn pojanpoikana. Hä harjoitteli jo lapsena Kōga-ninjan Seiko Fujitan (1898-1966), Yasuhiro Konishin ja Taira Shinkenin kanssa. Inoue perusti oman karate-tyylisuunnan Yuishinkain jossa kobudōaseet ovat tärkeässä roolissa.


title: Motokatsu Inoue

text: Inoue on julkaissut kolme kirjaa Kobudō-katoista japanissa ja ne on käännetty myös englanniksi.


title: Istanbulin metro

text: Istanbulin metro (turk. İstanbul Metrosu), on metrojärjestelmä Istanbulissa Turkissa. Ensimmäinen osa – yksi linja ja 13 metroasemaa – avattiin vuonna 2000. Pohjois–etelä-suuntainen, Istanbulin M2-linja kulkee kokonaan maan alla. Lentokentältä kantakaupunkiin kulkee M1-linja ja sen länsipuolella M3-linja. Kaupungin Aasian puoleisella alueella toimii M4. Nämä metrolinjat ovat ainakin aluksi toisistaan erillisiä; joskin nopea raitiovaunureitistö yhdistää linjoja. M1-linjan laajennus avattiin vuonna 2014, M6-linja vuonna 2015 ja M5-linja 2017.


title: Istanbulin metro

text: Varsinaisen metron lisäksi Istanbulissa Galatan kaupunginosassa toimii myös jo vuonna 1875 avattu lyhyt maanalainen köysirata, "Tünel", joka johtaa jyrkän rinteen alla Kultaisen sarven rannalta, Galatan sillan läheisyydestä İstiklal Caddesi -kadun eteläpäähän.


title: Istanbulin metro

text: M1 & M1


Istanbulin metro


title: Istanbulin metro

text: M1:Sanayi Mahallesi:İkitelli Sanayi:


title: Seiko Fujita

text: Seiko Fujita (syntymänimi Isamu Fujita)) (s. 1898 – k. 4 January 1966), oli viimeinen Kōga-ninjojen päämestari eli soke. Seiko Fujita toimi muun muassa Yuishinkai-karatejutsun perustajan, Motokatsu Inoue-sensein (1918-1993) opettajana.


title: Tiedottajan tutkinto

text: Tiedottajan tutkinnon korvasi vuonna 2018 Viestijän koulutusohjelma.


title: Tiedottajan tutkinto

text: Tiedottajan tutkinto, MTi oli viestinnän ja tiedottamisen tutkinto, joka valmisti toimimaan yrityksen, järjestön tai muun organisaation viestintätehtävissä. Tiedottajan tutkinto käynnistyi viisi kertaa vuodessa ja oli laajuudeltaan 20 opintoviikkoa eli 30 opintopistettä. Tutkinnon suorittaminen kesti 15 kuukautta. Opinnot hyväksytysti suorittanut voi käyttää nimensä yhteydessä lyhennettä MTi. Suomessa tähän tutkintoon koulutti vain Markkinointi-instituutti.


title: Tiedottajan tutkinto

text: Tutkinto oli tarkoitettu yrityksissä, järjestöissä ja julkisella sektorilla viestinnän tehtävissä työskenteleville. Se soveltui myös täydennyskoulutukseksi johdon assistenteille, sihteereille, toimittajille sekä markkinoinnin ja markkinointiviestinnän ammattilaisille.


title: Tiedottajan tutkinto

text: Koulutuksen aikana opittiin tavoitteellista viestinnän suunnittelua ja verkkoviestinnän kokonaisuuden ymmärtämistä sekä näiden taitojen hyödyntämistä käytännössä.


title: Tiedottajan tutkinto

text: Tutkinnosta valmistui 2200 viestinnän ammattilaista.


title: Tiedottajan tutkinto

text: Tutkinto oli 15 kuukautta kestävä koulutus, johon sisältyi 12 koulutuspäivää sekä ohjattua etäopiskelua neljästä kuuteen (4–6) tuntia viikossa. Tutkintoon sisältyi myös kehittämishanke, joka useimmiten valittiin opiskelijan omasta työstä ja työnantajaorganisaatiosta.


title: Tiedottajan tutkinto

text: Tutkinto koostui seuraavista kursseista:Tiedottajan tutkinto, MTi aloitettiin Markkinointi-instituutissa vuonna 1978. Tarve käytännönläheiselle koulutukselle oli suuri, sillä ammattiin siirryttiin useimmiten toimittajan tehtävistä tai mainos- ja markkinointialalta. Tiedottajan tutkintoa aiemmin Markkinointi-instituutti oli järjestänyt aiheeseen liittuvää koulutusta markkinoinnin ja mainonnan tutkintojen yhteydessä.


title: Tiedottajan tutkinto

text: Kehitystyötä Tiedottajan tutkinnon parissa tehtiin vuoden ajan. Työryhmässä vaikuttivat kokeneet työelämän asiantuntijat: tiedotusjohtaja Lasse Laakso Wihuri Oy:stä, osastopäällikkö Walle Jenytin Tiedotusmiehistä ja viestintäkonsultti Seppo Partanen SMMY:n pr-jaostosta. Markkinointi-instituutista mukana olivat Kaarina Iltanen ja Aulis Saukkonen puheenjohtajana.


title: Tiedottajan tutkinto

text: Ensimmäiselle kurssille vuonna 1978 pyrki runsaat 200 hakijaa, joista 145 valittiin kolmeen aloitusryhmään.


title: Tiedottajan tutkinto

text: Hakijoiden koulutuspohja oli vahva: 20 prosentilla oli akateeminen tutkinto ja aiempaa työkokemusta. Keski-ikä koulutukseen päässeiden kesken oli päälle 30 vuotta. Naisia oli jo tuolloin 85 prosenttia. Ensimmäisessä ryhmässä kouluttajina toimivat mm. Lasse Laakso, Walle Jenytin ja Sanoma Osakeyhtiön toimittajakoulun rehtori Antero Okkonen. Myöhemmin tutkinnolla ovat kouluttaneet Elisa Juholin, Leif Åberg ja moni muu viestinnän alan ammattilainen.


title: Tiedottajan tutkinto

text: Tiedottajan tutkintoa uudistettiin useasti, mutta nimi pysyi samana. Loppuaikoina Tiedottajan tutkinto rakentui itsenäisistä kursseista, joita pystyi opiskelemaan myös tutkinnosta riippumatta. Tiedottajan tutkinnon korvasi vuonna 2018 Viestijän koulutusohjelma.


title: MTi

text: MTI voi tarkoittaa seuraavia:


title: Mediakonvergenssi

text: Mediakonvergenssilla tarkoitetaan eri mediatyyppien eli viestimien, viestintäteknologioiden ja jakeluverkkojen yhdentymistä yhteen sulautumista ja lähenemistä. Mediakonvergenssissa syntyy uusia yhteistyömalleja, kun vanhat toimialarajat ylitetään. Se muuttaa myös mediayleisöjen kulutuskäytäntöjä. Mediakonvergenssin seurauksena sekä yritysten, että kuluttajien viestintään ja viestimiin liittyvät ajattelu- ja toimintatavat muuttuvat.


title: Mediakonvergenssi

text: Mediakonvergenssi on käsitteenä moniulotteinen, ja sillä kuvataan monimutkaisia ja toisiinsa kietoutuvia mediakentän muutoksia. Yksinkertaistettuna mediakonvergenssi jaetaan useimmiten kolmeen eri alueeseen: sisältöjen, teknologian ja talouden tai omistuksen yhdentymiskehitykseen.


title: Mediakonvergenssi

text: Sisällöllisellä konvergenssilla tarkoitetaan mediamuotojen lähentymistä, multimediaalistumista ja monimediasisältöä. Sisällöllistä konvergenssia löytyy esimerkiksi multimediatuotteista, joissa viestinnän eri ilmaisumuodot kuva, teksti ja ääni sisällytetään yhteen mediaan multimediaesityksiksi.


title: Mediakonvergenssi

text: Esimerkiksi joistakin cd-romeista on vaikea hahmottaa, ovatko ne eniten sukua lehdelle, kuvataiteelle, romaanille, televisio-ohjelmalle vai tietokonepelille.


title: Mediakonvergenssi

text: Teknologinen konvergenssi tarkoittaa sekä verkkokonvergenssia, eli digitalisoitumisen mahdollistamaa televerkkojen monipuolistumista että päätelaitteiden konvergenssia, eli kuluttajaviestimien monipuolistumista.


title: Mediakonvergenssi

text: Teknologista konvergenssia on esimerkiksi netin käyttö tv:n kautta tai radio-ohjelmien sijoittaminen tietoverkkoon.


title: Mediakonvergenssi

text: Taloudellinen mediakonvergenssi viittaa media- ja teleyritysten lähentymiseen ja taloudelliseen yhdistymiseen fuusioiden, ristiinomistusten tai strategisten liittoutumien kautta. Taloudellinen yhdentyminen näkyy esimerkiksi suurina mediakonserneina, joihin kuuluu lehtiä, tv-kanavia ja nettisivustoja. Mediayhtiöt pyrkivät usein fuusioitumisella hallitsemaan viestinnän koko kenttää.


title: Mediakonvergenssi

text: Kulttuurinen konvergenssi kuvaa sitä, kuinka yleisöt kommentoivat, kierrättävät ja kokoavat yhteen erilaisia mediatekstejä. Tätä yleisöjen toimintaa Henry Jenkins on kuvannut myös osallistuvan kulttuurin käsitteellä. Osallistuvasta kulttuurista on puhuttu populaarikulttuurin alalla erityisesti fanikulttuurin yhteydessä. Nykyään sitä käytetään monenlaisen tuotannon, niin journalistisen kuin aktivisminkin yhteydessä.


title: Mediakonvergenssi

text: Sosiaalinen konvergenssi viittaa lisääntyvään sosiaaliseen vuorovaikutukseen ihmisten välillä. Vuorovaikutus tapahtuu halki yhteiskunnan eri alueiden, edellä kuvattujen muutosten seurauksena.


title: Mediakonvergenssi

text: Eri konvergenssin alueiden välillä vallitsee jännite. Yhtäällä mediayhtiöt hyödyntävät teknologista ja taloudellista konvergenssia ja toisaalla osallistuva kulttuuri on valmiina muokkaamaan, työstämään ja kierrättämään mediateollisuuden tuotantoa - erityisesti verkon tarjoamien palveluiden kautta. Sosiaalinen konvergenssi edesauttaa konvergenssikulttuurin ytimen, median ja yleisön välisen suhteen uudelleenmuotoutumisen, toteutumista.


title: Mediakonvergenssi

text: Tiedon, uutisten ja mediasisältöjen välittäminen on nykyjään usein monikanavaista ja hyödyntää uusia digitaalisia tekniikoita.


title: Mediakonvergenssi

text: Mediakonvergenssin eri muodot ovat yhteydessä toisiinsa juuri digitalisoitumisen kautta. Tiedon digitalisoituminen onkin yksi tärkeimmistä mediakonvergenssin ajureista. Digitaaliseen muotoon koodattua tietoa voidaan helposti muokata ja levittää eri mediakanavissa ja digitaalisen tiedon käsittelystä on tullut helppoa ja edullista.


title: Mediakonvergenssi

text: Tavalliset ”digilukutaitoiset” kuluttajat osallistuvat mediasisältöjen tuottamiseen ja levittämiseen. Puhutaan osallistavasta mediakulttuurista, jossa yleisöjen rooli on siirtynyt katsojista tai lukijoista tekijöiksi ja tuottajiksi, mikä hämärtää rajaa ammatillisesti ja amatöörivoimin tuotetun sisällön välillä.


title: Mediakonvergenssi

text: Mediatuotantoon voi ryhtyä kuka tahansa ja tuottaa mitä tahansa, ja raja ammatillisesti ja amatöörivoimin tuotetun sisällön välillä on hämärtynyt. Lisäksi mediasisältöjen yhdentyminen viihteellisyyden nimissä sisältää ongelmia.


title: Mediakonvergenssi

text: Mediasisällöt yhdentyvät muun muassa siksi, että eri mediat käyttävät samoja keinoja myydäkseen ja viihdyttääkseen enemmän. Kun tiedonvälitystä viihteellistetään, myös raja arvostetun ja esimerkiksi nin sanotun sensaatiomedian välillä kapenee.


title: Mediakonvergenssi

text: Mediakonvergenssi on sidoksissa myös journalismin viihteellistymiseen ja kaupallistumiseen. Tässä kontekstissa sisällön ja muodon samankaltaistumisella voi olla laatujournalismia heikentäviä vaikutuksia.


title: Mediakonvergenssi

text: Yksi mediakonvergenssin ilmentymä on mediaomistuksen keskittyminen. Isot mediatalot ovat ostaneet useita mediakanavia ja pyrkivät saavuttamaan fuusioitumiseta synergiaetuja levittäessään yhden konsernin sisällä samaa sisältöä eri mediakanavia pitkin. Niinpä saman omistajan eri julkaisukanavilla kierrätetään samoja uutisia ja juttuja. Kuluttaja luulee saavansa usean kanavan kautta enemmän tietoa, mutta tosiasiassa samat jutut vain tulevat näin vastaan eri paikoista. Valinnanvara ei siis suinkaan kasva, kun mediateollisuus keskittyy yhä harvemman toimijan käsiin. Vaarana onkin median tarjoamien näkökulmien kaventuminen.


title: Mediakonvergenssi

text: Kulutustutkimus.Nyt 1/2010


title: Pyramid Lake

text: Pyramid Lake tarkoittaa seuraavia:


title: Alma (täsmennyssivu)

text: Alma voi tarkoittaa seuraavia:


title: Borges

text: Borges on muun muassa seuraavien henkilöiden sukunimi:


title: Axel Niklas Herlin

text: Axel Niklas Herlin (11. toukokuuta 1838 Naantali – 30. heinäkuuta 1906 Pori) oli suomalainen juristi, jota on kutsuttu ”Suomen ensimmäiseksi sosialistiksi”. Hän tutustui sosialismiin opiskellessaan Saksassa 1860-luvun alussa, mutta ei milloinkaan ollut aktiivisesti mukana suomalaisessa työväenliikkeessä tai juurikaan tekemisissä suomalaisten työväenjohtajien kanssa.


title: Axel Niklas Herlin

text: Herlinin vanhemmat olivat Naantalin kappalainen Axel Herlin (1807–1839) ja Charlotta Katarina Aejmelaeus (1809–1882). Hän pääsi ylioppilaaksi Turun lukiosta vuonna 1859. Tämän jälkeen Herlin opiskeli teologiaa Helsingin yliopistossa, kunnes 1861 aloitti insinööriopinnot Saksassa Karlsruhen teknillisessä yliopistossa. Palattuaan kahden vuoden kuluttua kuluttua Suomeen, Herlin toimi kirjanpitäjänä ja isännöitsijänä veljensä Gustaf Albert Herlinin perustamassa Hill Helsingfors -terästavaratehtaassa. Yrityksen mentyä konkurssiin vuonna 1870, Herlin muutti Venäjälle, jossa hän työskenteli tavallisena työmiehenä Tulan metallitehtaassa. Vuonna 1872 Herlin palasi Suomeen ja muutti asumaan isäpuolensa kirkkoherra Matias Laurilliuksen luokse Marttilaan. Hän kirjoitti parin vuoden ajan eri sanomalehtiin, kunnes 1874 suoritti 36-vuotiaana uudelleen ylioppilastutkinnon ja kirjautui Helsingin yliopistoon. Seuraavana vuonna Herlin valmistui filosofian kandidaatiksi ja vuonna 1878 molempien oikeuksien kandidaatiksi, jonka jälkeen hän auskultoi Turun hovioikeudessa ja sai varatuomarin arvon 1879. Vuosina 1880–1882 Herlin työskenteli senaatin ylimääräisenä kopistina, 1882–1890 vankeinhoitohallituksen apukamreerina ja 1890–1903 Ulvilan kihlakunnan kruununvoutina Porissa.


title: Axel Niklas Herlin

text: Eläkkeelle jäätyään hän vietti Porissa myös viimeiset elinvuotensa kuolemaansa 1906 saakka. Herlin oli saanut vain muutamia tunteja ennen kuolemaansa ensimmäiset tiedot Helsingissä käynnistyneestä Viaporin kapinasta, johon hänen kerrotaan suhtautuneen suurella innokkuudella. Herlin on haudattu Poriin Käppärän hautausmaalle.


title: Axel Niklas Herlin

text: Karlsruhessa opiskellessaan Herlin tutustui Karl Marxin teoksiin sekä Saksan Sosiaalidemokraattisen Puolueen toimintaan. Saksalaisista sosialistijohtajista hän tunsi henkilökohtaisesti muun muassa Wilhelm Liebknechtin. Vuonna 1889 Herlin ilmeisesti osallistui Pariisissa pidettyyn toisen internationaalin perustavaan kongressiin salanimellä ”Nikolaus Finn”. Nimen taakse on joskus arveltu kätkeytyneen myös Nils Robert af Ursinin, mutta hänen mukaansa Nikolaus Finn oli juuri Herlin.


title: Axel Niklas Herlin

text: Herlin teki useita ulkomaanmatkoja, mutta ei yleensä kertonut niistä edes tuttavilleen. Hänen tiedetään vierailleen Wilhelm Liebknechtin luona ja käyneen hänen kanssaan myös kirjeenvaihtoa. Nils Robert af Ursinin mukaan kirjeet kuitenkin tuhoutuivat, kun veli Gustaf Albert hävitti Herlinin jäämistön. Herlinin sosialidemokraattinen ajatusmaailma oli Suomessa yleisesti tiedossa, mutta hänellä ei nähtävästi silti ollut yhteyksiä muihin suomalaisiin sosialisteihin. Hänen mainitaan ainoastaan toimineen puhujana joissakin tilaisuuksissa. Ilmeisesti tämän vuoksi maan työväenlehdet, kuten esimerkiksi Helsingissä ilmestynyt "Työmies", eivät noteeranneet Herlinin kuolemaa lainkaan. Vasta vuonna 1913 Nils Robert af Ursin kirjoitti Herlinin pienoiselämäkerran "Suomen ensimmäinen sosialisti" Turun sosialidemokraattisen piiritoimikunnan "Joulusoihtu"-nimiseen julkaisuun.


title: Axel Niklas Herlin

text: Ursinin mukaan Wilhelm Liebknechtin poika Karl Liebknecht vieraili Suomessa Herlinin luona tarkistamassa hänen saksankielisen kirjansa "Das Rechtssystem der Sozialdemokratie" kieliasua. Saksassa vuonna 1894 julkaistun kirjan esipuheen laati toisen maailmansodan aikana Theresienstadtin keskitysleirillä kuollut ukrainalaissyntyinen lakitieteen tohtori Isidor Ingwer (1866–1942). Teos jäi Herlinin ainoaksi. Kirjan julkaisun aikaan ei Suomessa vielä ollut varsinaisia sosialisteja, esimerkiksi vanhan työväenliikkeen merkittävimpiin vaikuttajiin kuulunut Eetu Salin on todennut tuolloin olleensa vasta porvarillisen wrightiläisen työväenliikkeen edustamalla ”sivistysseurakannalla”. Herlinillä sen sijaan oli jo käsitys sosialistisesta järjestelmästä, jota hän myös kertoi kannattavansa. Teos ei kuitenkaan edusta puhdasoppista marxilaisuutta, vaan siinä oli vaikutteita myös valtio- ja utopiasosialismista. Lisäksi se sisältää jopa Marxin näkemysten kritiikkiä. Nils Robert af Ursin on verrannut Herlinin näkemyksiä Anton Mengerin teoksessaan "Uusi valtio-oppi" (Neue Staatslehre) esittämiin, vaikka se ilmestyi vasta kahdeksan vuotta Herlinin kirjan jälkeen. Herlin puolestaan mainitsee vaikuttajakseen amerikkalaisen utopiasosialistin Edward Bellamyn maineikkaan romaanin "Vuonna 2000", joka ilmestyi 1888. Bellamyn helppotajuisuudesta poiketen, af Ursin pitää Herlinin esitystapaa filosofisena, kankeana ja vaikeaselkoisena. Ursin moitti Herliniä myös luokkataisteluopin puuttumisesta.


title: Axel Niklas Herlin

text: Myöskään saksalaiset sosialidemokraatit eivät yhtyneet Herlinin näkemyksiin, vaikka Eduard Bernstein kehuikin häntä mukavaksi herrasmieheksi. Esimerkiksi sosialismin teoriaan keskittynyt "Die Neue Zeit" ei arvostellut Herlinin kirjaa lainkaan. Bernstein puolestaan kirjoitti heinäkuussa 1894 Karl Kautskylle Herlinin ”juristisosialismin” edustavan huomattavan erilaisia näkökantoja heihin verrattua. Kirjeessään Bernstein ehdottaa Kautskylle, että tämä voisi laatia esipuheen toimittamaansa Friedrich Engelsin "Anti-Dühring" -teoksen uuteen painokseen ja tyrmätä siinä hienovaraisesti Herlinin ajatukset. Lopulta Bernstein ei kuitenkaan sisällyttänyt esipuheeseen mainintaa Herlinin kirjasta. "Der Sozialdemokrat" puolestaan luonnehti puoli vuotta myöhemmin teosta ala-arvoiseksi pelkästään sen huonon kielen vuoksi.


title: Axel Niklas Herlin

text: Axel Niklas Herlin oli Kone Oy:n vuonna 1924 ostaneen Harald Herlinin setä. Tämä loi yrityskaupallaan pohjan Herlinin suvun nykyiselle vauraudelle.


title: Varga

text: Varga on muun muassa seuraavien henkilöiden sukunimi:


title: KHL:n varaustilaisuus 2012

text: KHL:n varaustilaisuus 2012 oli KHL-liigan neljäs varaustilaisuus. Se järjestettiin 26. toukokuuta 2012 Tšeljabinsk Arenalla, Tšeljabinskissa. Tilaisuudessa 26 joukkuetta varasi viidellä kierroksella yhteensä 166 pelaajaa. Varaustilaisuuden ensimmäinen varaus puolustaja Denis Aleksandrov.


title: KHL:n varaustilaisuus 2012

text: Varaustilaisuun sääntöjen mukaan varatut pelaajat olivat iältään 17–21 -vuotiaita, eikä he ole pelanneet kuluneella kaudella KHL, VHL tai MHL-sarjoissa. Lisäksi kaikki muut joukkueet paitsi Vitjaz Tšehov sekä ulkomaalaiset joukkueet saivat halutessaan suojata viisi kappaletta omiin junioripelaajiinsa kohdistunutta varausta. Varaus jää tällöin mitättömäksi, pelaaja pysyy joukkueessaan ja varannut joukkue saa uuden varausvuoron. Lento-onnettomuudessa edustusjoukkueensa menettäneen Lokomotiv Jaroslavlin junioreja ei saanut varata lainkaan.


title: Luottotutkinto

text: Luottotutkinnossa käsitellään perustietoa luotonvalvonnasta ja luotonhallinnasta sekä luottoalan eri osa-alueista. Koulutukseen voivat osallistua yritysten tai muiden organisaatioiden luotonhallintaa ja perintää hoitavat tai niiden hoitamiseen siirtyvät henkilöt. Koulutus valmistaa opiskelijan luotonhallinnan tehostamiseen sekä rahavirtojen ja perintätoimien ammattimaisempaan hoitamiseen.


title: Luottotutkinto

text: Luottotutkinnon suorittaminen edellyttää 17 opintoviikon eli 26 opintopisteen suorittamista, mikä tarkoittaa noin yhdeksää opintokuukautta. Suomessa tutkintoon kouluttaa Markkinointi-instituutti.


title: Luottotutkinto

text: Tutkinto on Markkinointi-intituutin ja Luottomiehet ry:n yhteistyönä kehittämä luottoalan koulutus, jonka suorittaneet saavat oikeuden käyttää lyhennettä LTS nimensä yhteydessä. Koulutuksen suorittaneita luottoalan ammattilaisia on yli tuhat.


title: Luottotutkinto

text: Tutkinto on yhdeksän kuukautta kestävä koulutus, johon sisältyy kahdeksan koulutuspäivää sekä ohjauttua etäopiskelua viidestä seitsemään tuntia viikossa.


title: Luottotutkinto

text: Tutkinto koostuu seuraavista kursseista:Luottotutkinto kehitettiin 1980-luvulla. Syntyyn vaikutti tuolloin talous- ja yrityshallinnon koulutusten voimakas kehittyminen ja Luottomiehet ry:n aktiivisuus: ilman Luottomiesten innostusta ei oppiaineistoja, oppimistehtäviä eikä opettajia olisi löytynyt koulutukselle.


title: Luottotutkinto

text: Alkuvaiheen motivaattoreina ja organisaattoreina toimivat muun muassa Pekka Tiilikainen, Mikko Parjanne, Reijo Aarnio, Jyrki Lindström, Vesa Kantee, Pekka Siltavuori, Risto Suviala, Tom Ahlroos, Olli Kivelä, Juha Ojajärvi ja Taavi Kallankari.


title: Luottotutkinto

text: Luottotutkinnon sisältö ja rakenne eivät ole vuosien aikana merkittävästi muuttuneet. Sisällön ajanmukaisena pitämiseksi koulutuksen järjestäjä, Markkinointi-instituutti, tekee tiivistä yhteistyötä Luottomiesten koulutustoimikunnan kanssa.


title: Molina

text: Molina on muun muassa seuraavien henkilöiden sukunimi:


title: Aleksandr Hudilainen

text: Aleksandr Petrovitš Hudilainen (myös "Aleksanteri Hutilainen", , 2. toukokuuta 1956 Kalininin alueen Kaljazinin piirin Zlobinon kylä) on venäläinen poliitikko. Toukokuusta 2013 lähtien aina 15.helmikuuta 2017 asti hän toimi Karjalan tasavallan päämiehenä. Tätä ennen hän työskenteli Leningradin alueen lainsäädäntökokouksen puheenjohtajana ja Yhtenäinen Venäjä -puolueen Leningradin alueen poliittisen neuvoston sihteerinä.


title: Aleksandr Hudilainen

text: Hudilainen on juuriltaan inkerinsuomalainen. Hän osaa myös suomen kieltä.


title: Aleksandr Hudilainen

text: Aleksandr Hudilainen syntyi sisä-Venäjälle karkotettuun inkeriläisperheeseen. Vuonna 1961 hän muutti vanhempineen Leningradin alueen Hatsinan piiriin Iunuskoin (ven. "Bolšaja Ivanovka") kylään. Koulun jälkeen hän opiskeli Leningradin mekaanisessa instituutissa eli Vojenmehissä, josta hän valmistui insinööriksi vuonna 1979. Opiskeluaikanaan Hudilainen harrasti laskettelua.


title: Aleksandr Hudilainen

text: Korkeakoulusta valmistuttuaan Hudilainen työskenteli tuotantoinsinöörinä Karl Liebknechtille nimetyssä Leningradin mekaanisessa tehtaassa (1979–1984), Sevzapgeologija-yhtymän vanhempana koneinsinöörinä (1984–1985) ja Lengiprovodhoz-instituutin Taaitsan osaston johtajana (1985–1987). Tämän jälkeen hän toimi Taaitsan taajamaneuvoston toimeenpanevan komitean puheenjohtajana (1987–1991) ja Taaitsan taajamahallinnon päämiehenä (1991–1996).


title: Aleksandr Hudilainen

text: Vuonna 1996 Hudilainen nimitettiin Hatsinan piirin talousasioista vastaavaksi varapäämieheksi. Vuosina 1999–2001 hän hoiti piirihallinnossa asunto-, kunnallistekniikka- ja tieasioita sekä rakentamista ja liikennettä. Hudilaisen johdolla laadittiin vuoteen 2010 ulottunut Hatsinan piirin kehitysohjelma.


title: Aleksandr Hudilainen

text: Vuonna 2001 Hudilainen valittiin vaaleilla Hatsinan piirihallinnon päämieheksi. Vuonna 2004 hänestä tuli taloustieteiden kandidaatti. Vuonna 2006 hänet nimitettiin uudelleen piirihallinnon päämieheksi. Vuonna 2007 Hutilaisesta tuli Leningradin alueen kuntaneuvoston puheenjohtaja ja Venäjän presidentin paikallisen itsehallinnon kehittämisneuvoston jäsen.


title: Aleksandr Hudilainen

text: Vuonna 2011 Hudilainen nimettiin Yhtenäinen Venäjä -puolueen Leningradin alueen poliittisen neuvoston sihteeriksi. Samana vuonna hänet valittiin puolueen listalta alueen lainsäädäntökokouksen edustajaksi.


title: Aleksandr Hudilainen

text: Toukokuussa 2012 Venäjän presidentti Vladimir Putin nimitti Hudilaisen ehdokkaakseen Karjalan tasavallan päämieheksi virasta eronneen Andrei Nelidovin tilalle. Tasavallan lainsäädäntökokous vahvisti nimityksen 24. toukokuuta äänin 39 puolesta ja 8 vastaan. Hudilainen astui virkaan välittömästi tämän jälkeen.


title: Aleksandr Hudilainen

text: Aleksandr Hudilainen on naimisissa Tatjana Hudilaisen kanssa. Pariskunnalla on yksi poika. Aleksandr harrastaa laskettelua, metsästystä ja kalastusta. Hänen siskonsa Lilja Stepanova toimii johtajana Skuoritsan seurakunnan vanhusten palvelutalossa.


title: Taira Shinken

text: Taira Shinken (1897–1970) () oli japanilainen kamppailulajien taitaja. Hän syntyi (nille) vuonna 1897 Kumen saarella Ryūkyū saarilla.


title: Taira Shinken

text: Vuonna 1922, Shinken matkusti työnhakuun Tokioon jossa hänet esiteltiin muun muassa Gichin Funakoshille. Tokiossa hän harjoitteli karatea vuodesta 1929 Moden Yabikun oppilaana ja tuli tämän kotioppilaaksi eli deshiksi vuonna 1934.


title: Taira Shinken

text: Seiko Fujita järjesti Shinken Tairan-sensein nuoren Motokatsu Inouen kobudo-ase opettajaksi


title: Cipher System

text: Cipher System on Tjörnistä, Ruotsista, kotoisin oleva yhtye, joka soittaa pääasiassa melodista death metalia. Yhtye on perustettu vuonna 2001 ja se tunnettiin aiemmin nimellä Eternal Grief.


title: Markkinointitutkinto, MKT

text: Markkinointitutkintoon, MKT, kouluttaminen on päättynyt. Tutkintokoulutusta järjesteti Markkinointi-instituutti vuosina 1959−2016. Päätökseen lopettaa koulutus vaikuttivat asiakastarpeiden sekä markkinoinnin muutokset yritysmaailmassa. Tutkinnon suoritti vuosina 1959–2016 noin 7000 opiskelijaa.


title: Markkinointitutkinto, MKT

text: Markkinointitutkinnossa, MKT syvennytään strategisen markkinoinnin suunnittelemiseen ja toteuttamiseen. Koulutus sopii markkinointia suunnitteleville, toteuttaville ja johtaville henkilöille sekä muiden alojen asiantuntijoille, jotka haluavat perehtyä strategiseen markkinointiin. Koulutuksen aikana laaditaan markkinointistrategiaan pohjautuva markkinointisuunnitelma.


title: Markkinointitutkinto, MKT

text: Markkinointitutkintoa, MKT järjestetään sekä yksilökoulutuksena että räätälöitynä yrityskoulutuksena. Tutkinto käynnistyy 10 kertaa vuodessa ja sen kesto vaihtelee 9 ja 12 kuukauden välissä. Markkinointitutkinnon suorittaminen edellyttää 14 opintoviikon eli 21 opintopisteen suorittamista. Opinnot hyväksytysti suorittanut voi käyttää nimensä ja tittelinsä yhteydessä lyhennettä MKT. Suomessa tutkintoon kouluttaa Markkinointi-instituutti.


title: Markkinointitutkinto, MKT

text: MKT-tutkinnon on suorittanut tähän mennessä yli 6 500 opiskelijaa.


title: Markkinointitutkinto, MKT

text: Markkinointitutkinto koostuu yhdestä kiinteästä ja kolmesta vapaavalintaisesta kurssista. Kiinteä kurssi on Strateginen markkinointi.


title: Markkinointitutkinto, MKT

text: Kolme vapaavalintaista kurssia voi valita seuraavista:


title: Love Will Set You Free

text: Love Will Set You Free () on Engelbert Humperdinckin esittämä balladikappale, jolla hän edusti Yhdistynyttä kuningaskuntaa vuoden 2012 Eurovision laulukilpailussa.


title: Love Will Set You Free

text: Kappaleen ovat tehneet ruotsalainen tuottaja Martin Terefe ja Sacha Skarbek.


title: Love Will Set You Free

text: Kappale esitettiin kilpailun finaalissa ensimmäisenä. Kappale sai yhteensä 12 pistettä ja sijoittui finaalin toiseksi viimeiseksi Norjan edellä.


title: Talouspäällikön tutkinto

text: Talouspäällikön tutkinto valmistaa opiskelijan hyödyntämään talouden lukuja, laskelmia ja raportteja organisaation toiminnan ennakoinnissa, strategisessa suunnittelussa ja päätöksenteossa.


title: Talouspäällikön tutkinto

text: Koulutukseen voivat osallistua vaativissa taloushallinnon tehtävissä työskentelevät, kuten kirjanpitäjät, kirjanpito-, laskenta- ja talouspäälliköt sekä controllerit, tai sellaisiin tehtäviin pyrkivät henkilöt. Koulutus sopii myös yrittäjille.


title: Talouspäällikön tutkinto

text: Talouspäällikön tutkintoa järjestetään sekä yksilökoulutuksena että räätälöitynä yrityskoulutuksena. Tutkinto käynnistyy neljä kertaa vuodessa. Talouspäällikön tutkinnon suorittaminen edellyttää 22 opintoviikon eli 33 opintopisteen suorittamista. Tutkinnon suorittaminen kestää 12 kuukautta. Tutkintoon kouluttaa Suomessa Markkinointi-instituutti.


title: Talouspäällikön tutkinto

text: Tutkinto koostuu kahdesta kiinteästä ja kahdesta valinnaisesta kurssista.


title: Talouspäällikön tutkinto

text: Kiinteät kurssit ovat:Kaksi vapaavalintaista kurssia voi valita esimerkiksi seuraavista talouden kursseista:


title: Eduardo Saverin

text: Eduardo Luiz Saverin (s. 13. maaliskuuta 1982 São Paulo) on brasilialainen internet-yrittäjä sekä sijoittaja. Saverin perusti yhteisöpalvelu Facebookin yhdessä Mark Zuckerbergin, Dustin Moskovitzin ja Chris Hughesin kanssa. Forbes arvioi Saverinin nettovarallisuudeksi kaksi miljardia Yhdysvaltain dollaria. Saverin on investoinut start-up-yrityksiin kuten Qwikiin.


title: Eduardo Saverin

text: Saverin joutui kritiikin kohteeksi päätettyään luopua Yhdysvaltain kansalaisuudesta juuri ennen Facebookin osakeantia. Saverinin on tulkittu luopuvan Yhdysvaltain kansalaisuudesta verotuksellisista syistä. Brasiliassa syntynyt Saverin sai Yhdysvaltain kansalaisuuden 1998. Saverin tapasi Mark Zuckerbergin Harvardin yliopistossa. Kaksikko on riidellyt oikeudessa Saverinin roolista Facebookin synnyssä mutta kiista on sittemmin sovittu. Prosessia käsitellään elokuvassa The Social Network.


title: Itsenäisten valtioiden yhteisön jääkiekkomaajoukkue

text: Itsenäisten valtioiden yhteisön (IVY) jääkiekkomaajoukkue koottiin talviolympialaisia 1992 varten korvaamaan edellisenä vuonna hajonneen Neuvostoliiton jääkiekkomaajoukkueen. Joukkue voitti turnauksessa kultaa. Turnauksen jälkeen entiset Neuvostoliiton tasavallat ovat osallistuneet turnauksiin omilla joukkueillaan. Joukkue käytti lippunaan olympialippua. Joukkue osallistui olympiaturnauksen lisäksi myös Sweden Hockey Gamesiin ja Nissan Cupiin.


text: Itsenäisten valtioiden yhteisön alle 20-vuotiaiden maajoukkue voitti Saksassa vuoden vaihteessa 1992 nuorten maailmanmestaruuden.


title: Jesús García Burillo

text: Jesús García Burillo (s. 28. toukokuuta 1942 Alfamén) on espanjalainen roomalaiskatolinen piispa. Hänet vihittiin papiksi Valladolidin arkkihiippakuntaan 25. heinäkuuta 1971 ja inkardinoitiin Madridin arkkihiippakuntaan vuonna 1975. Hänet nimitettiin Orihuela-Alicanten hiippakunnan vihkipiispaksi sekä Bastin titulaaripiispaksi 19. kesäkuuta 1998, ja piispaksi vihkiminen seurasi 19. syyskuuta. Pääkonsekraattorina toimi Victorio Oliver Domingo, jota avustivat Antonio María Rouco Varela ja Agustín García-Gasco y Vicente.


title: Jesús García Burillo

text: García Burillo sai 9. tammikuuta 2003 nimityksen Ávilan piispaksi, jonka virkaan hänet asetettiin 23. helmikuuta. Hän toimii lisäksi Ávilan katolisen yliopiston johdossa.


title: Brett Parnham

text: Brett Parnham (s. 30. tammikuuta 1989 Orilia, Ontario, Kanada) on kanadalainen jääkiekkoilija, joka pelaa ALIH-joukkue China Dragonissa. Hän on pelipaikaltaan keskushyökkääjä.


title: Brett Parnham

text: OHL-joukkue Sudbury Wolves varasi Parnhamin 13. pelaajana vuonna 2005. Hänen kautta 2005–2006 lyhensi kuitenkin noin kuuden viikon verran jalkavamma. Samalla kaudella Parnham kaupattiin Oshawa Generalsiin vaihdossa Gary Frieseniin. Kolmannella OHL-kaudellaan 2007–2008 Parnham oli joukkueen kolmanneksi paras pistemies Brett MacLeanin ja John Tavaresin jälkeen. Kaudella 2008–2009 hän voitti Generalsin sisäisen piste- ja maalipörssin tehoilla 50+26=76. Parnhamista tuli kauden aikana myös joukkueen kapteeni, kun John Tavares kaupattiin London Knightsiin. Hän sijoittui lopulta Tavaresin jälkeen koko OHL:n maalipörssissä toiseksi. Parnham pelasi keväällä 2009 myös seitsemän AHL-ottelua amatööritry-out -sopimuksella Norfolk Admiralsissa.


title: Brett Parnham

text: Monien odotuksista ja henkilökohtaisesti varsin menestyksekkäästä junioriurasta huolimatta Parnhamia ei koskaan . Hän kävi kuitenkin Tampa Bay Lightningin harjoitusleirillä kesällä 2008 ja Ottawa Senatorsin harjoitusleirillä syksyllä 2009. Marraskuussa 2009 Parnham siirtyi try-outille ECHL-joukkue Utah Grizzliesiin, jossa hän jatkoi myös seuraavallakin kaudella 2010–2011, jolloin Parnham oli 17 osumallaan joukkueen toiseksi paras maalintekijä Simon Fergusonin jälkeen. Hänet valittiin marraskuussa 2010 ECHL:n viikon pelaajaksi.


title: Brett Parnham

text: Kaudella 2011–2012 Parnham pelasi Venäjän toiseksi korkeimmalla sarjatasolla VHL-joukkue Molot-Prikamje Permin riveissä. Hän pelasi runkosarjan aikana kuitenkin vain 20 ottelua aivokalvontulehduksen takia. Toukokuussa 2012 Parnham siirtyi ystävänsä Dale Mitchellin kanssa viikon testiajalle SM-liigajoukkue Tampereen Ilveksen jääleirille. Hän ei kuitenkaan saanut jatkosopimusta ja siirtyi kaudeksi 2012–2013 VHL:ssä pelaavan kazakstanilaisen Saryarka Karagandan paitaan. Kesken kauden, tammikuussa 2013 Parnham siirtyi kuitenkin Kazakstanin mestaruussarjaassa pelaavan Arlan Kokshetaun riveihin. Hän voitti siellä kauden päätteeksi pronssia.


title: Brett Parnham

text: Parnham palasi kauden 2013–2014 kynnyksellä Pohjois-Amerikkaan ja teki sopimuksen ECHL-joukkue San Francisco Bullsin kanssa. Kymmenen pelaamansa ottelun jälkeen marraskuussa 2013 hän siirtyi kuitenkin ALIH-liigan kiinalaisjoukkue China Dragonin riveihin. Elokuussa 2014 Parnham teki vuoden mittaisen jatkosopimuksen joukkueen kanssa. Hän oli kaudella 2014–2015 joukkueen paras pistemies ja maalintekijä tehoilla 29+30=59. Parnham jakoi ALIH:n maalipörssin kahdeksannen sijan Anyang Hallan Mike Testwuiden kanssa. Elokuussa 2015 hän teki taas vuoden mittaisen jatkosopimuksen Dragonin kanssa.


title: Brett Parnham

text: Parnham edusti Canada Ontarion joukkuetta World U-17 Hockey Challengessa vuonna 2006.


title: Dale Mitchell

text: Dale Mitchell (s. 9. huhtikuuta 1989 Mississauga, Ontario, Kanada) on kanadalainen jääkiekkoilija, joka pelaa Tanskan Metal Ligaenin Odense Bulldogsissa. Hän toimii joukkueen varakapteenina. Mitchell on pelipaikaltaan oikea laitahyökkääjä. Hänen pelityylinsä on melko fyysinen ja Mitchell on siksi ajoittain varsin jäähyherkkä. Hän laukoo oikealta.


title: Dale Mitchell

text: OHL-joukkue Oshawa Generals varasi Mitchellin 41. pelaajana vuonna 2005. Hän teki siellä jo tulokaskaudellaan 65 runkosarjaottelussa tehot 20+23=43, joilla Mitchell oli joukkueen neljänneksi paras pistemies. Kaudella 2006–2007 hän teki yhtä monta maalia kuin tehopisteitä edelliskaudella, 43. Mitchell oli Generalsin kolmanneksi paras maalintekijä ja jakoi koko OHL:n maalipörssin yhdeksännen sijan kolmen muun pelaajan kanssa. Toronto Maple Leafs varasi hänet kolmannella kierroksella 74. pelaajana .


title: Dale Mitchell

text: Mitchell voitti kevään 2008 pudotuspeleissä tehoilla 10+6=16 Generalsin sisäisen maalipörssin ja jakoi joukkueen sisäisen pistepörssin voiton Brett MacLeanin ja John Tavaresin kanssa. Hän teki toukokuussa 2008 kolmivuotisen tulokassopimuksen Toronto Maple Leafsin kanssa ja pelasi samana keväänä myös kaksi playoff-ottelua sen farmijoukkue Toronto Marliesissa, AHL:ssä. Mitchell palasi kuitenkin kaudeksi 2008–2009 OHL:ään ja siirtyi Windsor Spitfiresin joukkueeseen. Hän oli runkosarjassa tehoilla 33+35=68 joukkueen kolmanneksi paras maalintekijä ja neljänneksi paras pistemies. Kevään 2009 pudotuspeleissä hän oli tehoilla 14+15=29 Spitfiresin toiseksi paras maalintekijä ja kolmanneksi paras pistemies. Mitchell voitti kauden päätteeksi OHL:n mestaruuden, J. Ross Robertson Cupin sekä koko CHL:n mestaruuden, Memorial Cupin. Hän jakoi viidellä osumallaan koko Memorial Cup -turnauksen maalipörssin voiton Kelowna Rocketsin Jamie Bennin kanssa.


title: Dale Mitchell

text: Kauden 2009–2010 Mitchell aloitti Toronto Maple Leafsin organisaatiossa ja farmijoukkue Toronto Marliesissa, mutta hän palasi kuitenkin yhdeksän ottelun jälkeen vielä Spitfiresiin, jonka varakapteeniksi Mitchell nousi. Hän voitti kauden päätteeksi jälleen sekä OHL:n mestaruuden että Memorial Cupin.


title: Dale Mitchell

text: Mitchell pelasi Toronto Marliesissa varsin mukiinmenevän AHL:n tulokaskauden 2010–2011 ja teki 49 runkosarjaottelussa tehot 5+8=13. Loppukevään hän pelasi kuitenkin sarjatasoa alempana ECHL-joukkue Reading Royalsissa. Mitchell loukkasi polvensa syksyn 2011 harjoitusotteluissa ja pääsi aloittamaan kauden 2011–2012 vasta marraskuussa, jolloin hän päätti siirtyä Royalsiin pelaamaan sopimuksensa loppuun. Mitchell oli 16 osumalaan joukkueen kolmanneksi paras maalintekijä. Siirtotakarajalla, helmikuun 2012 lopulla hänen oikaudet kaupattiin Anaheim Ducksiin vaihdossa Mark Fraseriin. Tästä huolimatta Mitchell pelasi loppukauden Royalsissa. Hän pelasi kauden aikana myös kaksi AHL-ottelua sekä Marliesissa että Ducksin farmijoukkue Syracuse Crunchissa.


title: Dale Mitchell

text: Toukokuussa 2012 Mitchell oli ystävänsä Brett Parnhamin kanssa viikon koeajalla SM-liigajoukkue Tampereen Ilveksen jääleirillä. Hän jäi kuitenkin ilman jatkosopimusta ja siirtyi kaudeksi 2012–2013 vuoden mittaisella sopimuksella Itävallan Erste Bank Eishockey Ligan Dornbirner EC:hen. Mitchell oli joukkueen kolmanneksi paras pistemies tehoilla 13+26=39. Kauden 2013–2014 kynnyksellä hän teki sopimuksen ECHL-joukkue San Francisco Bullsin kanssa. Kesken kauden, helmikuussa 2014 Mitchell siirtyi sieltä South Carolina Stingraysin riveihin.


title: Dale Mitchell

text: Kaudeksi 2014–2015 Mitchell siirtyi vuoden mittaisella sopimuksella Tanskan Metal Ligaenin Odense Bulldogsiin. Hän oli joukkueen paras syöttäjä ja toiseksi paras pistemies Ryan McDonough'n jälkeen tehoilla 19+25=44, joilla Mitchell sijoittui liigan pistepörssissä yhdeksänneksi. Hän jakoi myös Metal Ligaenin voittomaalipörssin voiton kuudella osumallaan Aalborg Piratesin Mike Vaskivuon ja Herning Blue Foxin Henrik Erikssonin kanssa. Mitchell myös jakoi Bulldogsin sisäisen tehotilaston voiton Simon Grønvaldtin kanssa lukemalla +17. Hän myös sijoittui Metal Ligaenin jäähypörssissä kolmanneksi 162 minuutillaan. Kevään 2015 pudotuspeleissä Mitchell oli joukkueensa paras pistemies ja syöttäjä kolmella syöttöpisteellään. Hänet valittiin Metal Ligaenin marraskuun 2014 kuukauden pelaajaksi. Maaliskuussa 2015 Mitchell teki vuoden mittaisen jatkosopimuksen Bulldogsin kanssa.